Radio Boom93 :: Srbija :: Amnesti: U Srbiji uvrede zvaničnika stvaraju toksično okruženje / print=true\nNaslovna | Info | Srbija | Amnesti: U Srbiji uvrede zvaničnika stvaraju toksično okruženje\nAmnesti: U Srbiji uvrede zvaničnika stvaraju toksično okruženje\nUvrede zvaničnika i medija bliskih vladi u Srbiji stvaraju toksično okruženje za nezavisne medije i aktiviste tranzicione pravde, ocenila je organizacija za zaštitu ljudskih prava Amnesti internešnal (Amnesty International - AI) u danas objavljenom izveštaju.\nU izveštaju koji obuhvata 2017. godinu Amnesti internešnal navodi i da se u Srbiji nastavlja nekažnjivost za zločine po međunarodnom pravu.\nBivši srpski vojni komandanti posle odsluženih kazni izrečenih pred Haškim tribunalom sve češće su dobijali uticajne položaje, navodi se u delu izveštaja o Srbiji.\nIako je Komitet UN protiv torture glasao protiv izručenja kurdskog aktiviste Dževdeta Ajaza, Srbija ga je u decembru vratila u Tursku gde ga čeka sigurni zatvor, navodi se u izveštaju.\nTakođe se navodi se da je u maju Snežana Stanojković izabrana za glavnog tužioca za ratne zločine, a da su održana samo tri suđenja u specijalnom sudu za ratne zločine, koja su završena oslobađajućom presudom. Nastavlja se ponovno suđenje za bivše vojnike optužene za ratne zločine na Kosovu, uključujući i za prvu optužnicu za silovanje.\nNekažnjivost ostala norma\nU uvodnom delu izveštaja navodi se da je u zemljama bivše Jugoslavije, sa izuzetkom BiH gde je ostvaren određen skroman napredak, nekažnjivost ostala norma, i da sudovi i dalje imaju ograničene kapacitete i resurse i suočeni su s neumerenim političkim pritiscima.\nTužioci u celom regionu nisu imali podršku izvršnih vlasti i njihov rad je doveden u pitanje klimom nacionalističke retorike i nedostatkom posvećenosti političara održivoj regionalnoj saradnji, navodi ova organizacija.\nAmnesti navodi da su masovne demonstracije, protesti protiv izborne korupcije i pristrasnosti medija usledili posle predsedničkih izbora na kojima je pobedila vladajuća stranka u aprilu.\nNevladine organizacije koje se bave tranzicionom pravdom napali su državni zvaničnici, uključujući Aleksandra Vučića, i to preko medija koji podržavaju vladu i preko društvenih mreža, piše u izveštaju.\nKampanje blaćenja protiv istraživačkih novinara\nNovinari koji se bave istraživačkim novinarstvom podvrgnuti su kampanjama blaćenja ministara i medija bliskih vladi.\nPrivatno obezbeđenje vladajuće stranke fizički je napalo šest novinara koji su izveštavali o demonstracijama održanim tokom predsedničke inauguracije 31. maja.\nU julu novinari koji rade za KRIK dobili su pretnje smrću, i bila je provala u stan novinarke Dragane Pećo, podseća Amnesti.\nAI podseća i da je u septembru politička stranka ministra odbrane optužila glavnog urednika KRIK-a Stevana Dojčinovića da je narkoman koga plaćaju stranci. Ovo je usledilo posle istrage KRIK-a o imovini ministra.\nVlasti nisu uspele da zaštite LGBT populaciju\nKako se navodi, pojedinci pozdravljaju kao napredak imenovanje Ane Brnabić, koja je lezbejka, za premijerku i njeno prisustvo na Prajd paradi u Beogradu u septembru. Međutim, ocenjuje se da vlasti nisu uspele da zaštite LGBT pojedince i organizacije od diskriminacije, pretnji i fizičkih napada.\nU aprilu je Komitet UN za ljudska prava pozvao Srbiju da efikasno primeni zakone o zločinima iz mržnje.\nŠto se tiče Roma, AI navodi da romske porodice u Beogradu i dalje žive u nehigijenskim naseljima, da su im uskraćena socijalna i ekonomska prava, uključujući pravo na zdravstvo, obrazovanje, vodu i sanitaciju, i da su pod rizikom su prisilnih izbacivanja. Ukazuje se da policija i dalje maltretira Rome.\nIzbeglice i migranti su blokirani u zemlji, a oni koji su pokušavali da uđu u EU preko Mađarske i Hrvatske su više puta nasilno vraćani u Srbiju, opominje Amnesti.\nU januaru 2017. do 1.800 izbeglica i migranata i dalje je živelo u napuštenim skladištima, često na temperaturi ispod nule. Do maja oni su izbačeni i prebačeni u centre koje vodi vlada gde su uslovi neadekvatni i koji su pretrpani. I dalje postoje prepreke i odlaganja pri registraciji, intervjuisanju i davanju identifikacije za tražioce azila.\nDo avgusta od 151 podnete aplikacije za azil, prihvaćene su dve a 28 je odbijeno, dok je 121 aplikacija u toku obrade.\nNedostatak dogovora o uzajamnoj pravnoj pomoći između Kosova i Srbije\nKada je reč o Kosovu navodi se da nedostatak dogovora o uzajamnoj pravnoj pomoći između Kosova i Srbije ometa procesuiranje Srba osumnjičenih za zločine prema međunarodnom pravu tokom oružanih sukoba 1998. i 1999. uključujući i seksualno nasilje vezano za sukobe.\nStotine nerešenih slučajeva treba da se prebace u junu 2018. godine u kancelariju Specijalnog tužioca Kosova.\nTužioci, nevladine organizacije i žrtve seksualnog nasilja za vreme ratnih sukoba zabrinuti su da svedočenja koja je Unmik sakupio posle oružanih sukoba nisu na odgovarajući način istražena.\nU junu nije dozvoljen pristup bivšoj predsednici Kosovo Atfeti Jahjaga u Srbiju gde je trebalo da predstavi knjigu svedočenja žrtava seksualnog nasilja za vreme sukoba.\nNavodi se da je ostvaren određen napredak u primeni zakona iz 2014. kojim se obezbeđuju neke reparacije za osobe koje su doživele seksualno nasilje za vreme ratnih sukoba. Dodaje se da je stigma povezana sa silovanjem za vreme ratnih sukoba i dalje opterećuje žrtve.\nU izveštaju se navodi da je mali napredak ostvaren u pronalaženju nestalih za vreme oružanih sukoba na Kosovu i da se na spisku nestalih 1.658 ljudi.\nUkazuje se da je Specijalni sud za Kosovo koji treba da istražuje zločine koje su počinili pripadnici OVK otvoren 28. juna u Hagu, i da kosovski poslanici nisu u decembru uspeli da ukinu zakon o tom sudu, koji smatraju da diskriminiše protiv OVK.


Tuče - Blic Online\nVIKEND NASILJA U SRPSKOJ ATINI Za 48 sati procesuirano 17 maloletnika i četiri punoletna nasilnika: Tukli drškom šrafcigera, metalnom šipkom, lomili inventar...\nU četiri odvojene akcije tokom vikenda novosadska policija procesuirala je čak 17 maloletnika i četiri punoletna nasilnika koji se sumnjiče za nanošenje teških i lakih telesnih povreda, nasilničko ponašanje, teške krađe i uništavanje i oštećenje tuđih stvari.\nDivljački napad grupe huligana na autoputu "Miloš Veliki" jedan je od tri ovakva obračuna koji su se dogodili tokom prošle nedelje na ulicama u našoj zemlji, pre ili posle neke od utakmica Crvene zvezde ili Partizana. Da li su oni najava serije novih navijačkih ratova?\nTEŠKA NOĆ U BEOGRADU Jedna osoba poginula u udesu kod Orlovače, u nesrećama povređene TRUDNICA I DETE\nU teškom lančanom udesu koji se dogodio sinoć u 22.17 na Ibarskoj magistrali kod Orlovače, jedna osoba je preminula, a tri su teško povređene.\nNoć u Beogradu: Tri saobraćajke, tuče i veliki broj poziva zbog padova\nU toku noći u Beogradu su se dogodile tri saobraćajne nesreće u kojima je lakše povređeno sedam osoba koje su sve zbrinute na licu mesta.\nU Beogradu su se protekle noći dogodile četiri saobraćajne nezgode, u kojima nije bilo teško povređenih, rečeno je Tanjugu u Hitnoj pomoći.\nNa Badnji dan masovne tuče u Kosovskoj Mitrovici\nIako je Božić u svom najdubljem smislu praznik mira i ljubavi, Badnji dan u Kosovskoj Mitrovici protekao je uz najmanje dve tuče u kojima su oba puta intervenisale interventne jedinice Policije Kosova.\n"LUDI PETAK" Britanci "proslavljaju" početak praznika: Potoci alkohola, tuče sa policajcima i RAZBIJENE GLAVE (FOTO)\nPoslednji petak pred Božića potpuno se oteo kontorli širom Velike Britanije nakon što se veliki broj ljudi prepustio alkoholu, da bi pred kraj noći počele da izbijaju opšte tuče.\nTUKLI PUTNIKE, KONTROLORE, VOZAČE, a u gradskom prevozu bilo je čak i OTMICA\nJavnost je ostala u šoku nakon incidenta koji se pre nekoliko dana dogodio na okretnici autobusa 56 na Petlovom brdu, kada je devojka žestoko izvređala vozača, da bi je ovaj izbacio iz vozila i, po svemu sudeći, fizički na nju nasrnuo, zbog čega su u GSP "Beograd" najavili da će sa njim raskinuti radni odnos.\nGRUPA TINEJDŽERA TERORIŠE ŠABAC Organizuju tuče, obijaju automobile, kradu i sebe nazivaju "BOMBAMA DEVEDESETIH"\nGrupa maloletnika koja sebe naziva "Bombe devedesetih" do sada je organizovala nekoliko tuča, krađe u marketima, obijanje automobila...\nNASILNE PROŠLOSTI NAŠIH ZVEZDA Ove tuče su šokirale javnost (VIDEO)\nVeć nekoliko dana se priča o tuči Marinka Rokvića u jednom tržnom centru, a on nije jedina poznata ličnost koja je pribegla nasilnom ponašanju.\nBOŽIĆNI OBRAČUNI Serija masovnih tuča u tržnim centrima u Americi\nPolicija je u ponedeljak evakuisala tržni centar "Taun senter" u Aurori, predgrađu američkog grada Denvera, nakon što je tuča petoro mladih prerasla u masovni obračun sa policijom, a ovo je bio jedan u nizu sličnih incidenata koji su se desili dan nakon Božića po Gregorijanskom kalendaru.


Italijani ispituju zagađenost zemljišta u "Viskozi"\nPredstavnici Nacionalne agencije za nove tehnologije, energetiku i održivi razvoj (ENEA), Institut za zaštitu životne sredine i istraživanje (ISPRA), kao i Institut za javno zdravlje (ISS) razgovarali su Loznici sa čelnicima gradske uprave o realizaciji UNEP- GEF projekta, odnosno unapređenju međusektorskog upravljanja zemljištem i projekta pomoći italijanske vlade Republici Srbiji u primeni multirateralnih sporazuma u oblasti zaštite životne sredine i obaveza prema EU putem unapređenja monitoringa kvaliteta zemljišta u industrijskim zonama.\nTomislav Arnautović, član Gradskog veća zadužen za poljoprivredu istakao je da mu je drago što je ispred lokalne samouprave ugostio delegaciju Republike Italije, ali i da mu je istovremeno žao što je prostor nekadašnje "Viskoze" zagađen opasnim materijama i prepoznat kao lokacija kojom će se oni baviti i vršiti svoja istraživanja.\n- Što se tiče lokalne samouprave, mi ćemo pomoći organizaciju tog projekta - rekao je Arnautović, dok je Pjer Karlo Sandei iz agencije UN za životnu sredinu zadužen za Zapadni Balkan naglasio dobru saradnju između dveju zemalja na rešavanju ovog problema. Iza ovog projekta stoji i Ministarstvo poljoprivrede i zaštite životne sredine Republike Srbije.\nSkijalište Besna kobila preuzima Turistička organizacija\nGradske vlasti u Vranju odlučile su da zbog likvidacije Skijališta Besna kobila 21 zaposleni bude na platnom spisku Turističke organizacije.\nOd Ministarstva plata, a od Kruševca honorar\nKruševac - Grupa radnika Centra za socijalni rad u Kruševcu pored redovnih plata prima i honorare za poslove koji su slični ili identični poslovima koje obavljaju u toku radnog vremena.


Radovan Vlahović: Simo Golubović: "Pesnikova mantra"\nSimo Golubović: "Pesnikova mantra"\nSimo Golubović je pesnik poreklom iz Hercegovine a nastanjen u Subotici čiji rukopis za knjigu pesama, poštovani prijatelji, za vas danas sa zadovoljstvom iščitavam.\n"Pesnici su čuđenje u svetu" zapisao je nakada davno Antun Branko Šimić a ja ću tome dodati pesnici su čuđenje i sebi samima a pogotovu kad iz njih krene vulkanska lava jezika i kad oni nezaustavljivo puštaju vlastitu jezičku zaumnost, kako je to govorio Šklovski, da izađe na svetlo dana, pribeleži se, a potom materijalizuje u knjizi. Simo Golubović je u knjizi Pesnikova mantra koristio poznati pesnički obrazac nabrajanja, ali je pustio svoje nesveno da radi za onaj svesni deo njegovog pesničkog bića i tako se njegov pesnički subjekt našao očuđen na razne načine, pevljiv i jezgrovit u ovim pesmama, koje odišu veselošću, igrom, svežinom i optimizmom. Pesnik Simo Golubović je pustio jezički kljuk iz sebe i pustio da se poetika, metrika i stilistika ovih pesama iskazuju iz sadržaja koji često ni sam pesnik unapred ne osmišlja već asocijacije bujaju iz njegovog podsvesnog i tako nastaje poezija koja je pred tobom, poštovani čitaoče, poezija koja je smela u svojoj ličnoj pesničkoj inovaciji, koja je oslobođena istrošenih pesničkih slika koje srećemo, a takođe, i oslobođena patetike koja u savremenom pesništvu, koje nastaje oslobođeno akademizma često na društvenim mrežama, u velikoj meri smeta savremenoj poeziji.\nSimo Golubović je pesnik koji je svoju poetiku i svoju pesničku ličnost u najboljoj meri izvlačio na čistac iz svog narodnog dela svečovečanskog bića pesnika.Knjiga koja je pred vama se može veoma visoko oceniti u skladu sa vrednostima koje ona nudi ali nam isto tako i daje šansu da krenemo Siminim putem da odvajmao u nama samima po sistemu Mača u ruci nesvesnog tekst od konteksta.\nKnjiževni postupak Sime Golubovića u knjizi Pesnikova mantra me seća na nadrealistički postupak pisanja pesama kao automatskog diktata, ali za razliku od njih Sima nam u isti postupak unosi raskoš i bogatstvo našeg jezika sa mnoštvom novih i do sada ne rabljenih reči koje nam potvrđuju pravilo da je svakao književno i pesničko delo pre svega jezičko umetničko delo kako su nekada govorili strukturalisti.\nČitajte Simu Golubovića, svežeg, novog i u ovoj knjizi posve neponovljivljivog.


Predškolci vrtića ,,Cvrčak“ posetili prostorije Crvenog krsta Zrenjanin | 29/01/2022 VOLIM ZRENJANIN\nPredškolci vrtića ,,Cvrčak“ posetili prostorije Crvenog krsta Zrenjanin\nKategorija: Deca i mladi Zrenjanina\nZrenjanin - vrtić ,,Cvrčak“ i Crveni krst\nDeca i mladi su specifična ciljna grupa sa kojom mogu da se realizuju različite programske aktivnosti. Rad sa decom i mladima je izuzetno značajan jer predstavlja polaznu osnovu za stvaranje novih volontera, budućih humanitarnih radnika, humanih ljudi uopšte i usvajanju humanih vrednosti. Izgradnji tih ljudskih vrednosti Crveni krst posvećuje posebnu pažnju.\nCrveni krst Zrenjanin i Predškolska ustanova Zrenjanin neguju dugogodišnju uspešnu saradnju u okviru koje se kontinuirano realizuju različite zajedničke aktivnosti na temu Zdravih stilova života, Difuzije – Širenja znanja o Crvenom krstu, Borbe protiv trgovine ljudima, Prve pomoći. Ova saradnja je još više učvršćena kroz realizaciju zajedničkog projekta ,,Inkluzivno predškolsko obrazovanje i vaspitanje – S osmehom u vrtić“.\nU ovom uzrastu deca se sve više zanimaju za takmičarske igre, igre sa pravilima kojih se doslovno pridržavaju i uživaju u njihovom donošenju. Te su sledstveno tome sve aktivnosti koje edukovani volonteri i sardnici Crvenog krsta Zrenjanin sprovode u radu sa decom ovog uzrasta igrolike.\nCrveni krst Zrenjanin uvek rado bude domaćin polaznicima Predškolske ustanove Zrenjanin.\nU duhu dobre saradnje započeta je i nova godinu, te su predškolci vrtića ,,Cvrčak“ sa svojim vaspitačicama posetili prostorije Crvenog krsta Zrenjanin. U okviru predavanja koje je bilo prilagođeno uzrasnoj grupi učesnika prikazan je kratki video snimak ,,Pomoćko“ a kroz razgovor učesnici su imali priliku da se upoznaju sa istorijatom Crvenog krsta, osnovnim principima i aktivnostima koje realizuju mladi u organizaciji.\nTakođe, u cilju edukacije o rizičnim situacijama i adekvatnim merama opreza i zaštite u okviru Programa borb eprotiv trgovine ljudima realizovana je radionica “Druženje sa Mišom i Mašom” prilagođena uzrasnoj grupi učesnika.\nTekst i fotografije: Crveni krst Zrenjanin


Bugarski evroposlanik: Podela mesta u EU kao ponašanje na buvljaku - Sputnjik Srbija\n07:16 29 Maj 2020\n13:26 03.07.2019 (osveženo 13:30 03.07.2019) Preuzmite kraći link\nPrema rečima bugarskog političara, ključne pozicije raspodeljuju se među starim članovima udruženja i to je licemerje. On smatra da „posetioci buvljaka imaju mnogo poštenije razgovore od onih koji su ranije govorili jedni protiv drugih, a sada se dogovaraju o funkcijama“, rekao je on za televiziju BNT.\n„Oni jednostavno dele funkcije među ljudima iz Zapadne Evrope, iz starih država (članica), a iz Centralne ili Istočne Evrope nema nikog. Sve u svemu, ovo je ogromno licemerje”, naglasio je Džambaski.\nRanije je bugarski parlamentarac nazvao pregovore o izboru za predsednika ključnih organa EU besramnim i neprincipijelnim. Prema njegovim rečima, ono što se sada dešava jasno pokazuje da se niko ne bori za političku ideju, već za pozicije.\n„Pre samo mesec dana ove stranke i njihovi ’vodeći kandidati‘ imitirali su međusobnu borbu, a danas besramno ponovno međusobno pregovaraju kako bi dobili fotelju u Briselu za svakog od tih kandidata. Ispostavlja se da nema nikakvog značenja za koga su glasali građani zemalja-članica Evropske unije: za stranke iz Evropske narodne partije, Alijansu socijalista i demokrata ili za Zelene. Zato što će na kraju dobiti sve odjednom”, rekao je ranije Džambaski.\nRanije je predstavnik Bugarske, lider evropskih socijalista Sergej Stanišev napisao na svojoj stranici na Fejsbuku da povlači svoju kandidaturu za izbore za predsednika Evropskog parlamenta.\nizbori, Evropski parlament, Bugarska


Šta donosi Android 13? - oradio.rs\nProšlo je nekoliko meseci otkako je Google objavio Android 12, a stabilna verzija Androida 12L tek treba da bude objavljena. Sada su se pojavili detalji o Androidu 13 (interno kodnog naziva "Tiramisu"). Pominje se da donosi funkciju "dodirni za prenos" za reprodukciju medija i olakšava skeniranje QR koda.\nU demo mock-upu Google korisničkog interfejsa koji je objavio sajt Android Police, u sistemskoj aplikaciji "Media TTT" pominje se opcija "dodirni za prenos". Ovo bi moglo da olakša prenos medije između telefona i drugih uređaja, kao što to funkcioniše između iPhone-a i HomePod-a.\nOčekuje se i da će Android 13 doneti poboljšano skeniranje QR kodova. Modeli snimaka ekrana prikazuju "Prikaži QR skener" u odeljku zaključanog ekrana u podešavanjima. Ovo će korisnicima verovatno omogućiti da pristupe QR skeneru sa zaključanog ekrana umesto da pokreneću aplikaciju kamere.\nTakođe se pominje da Android 13 dobija dugme za brza podešavanja QR koda.\nOčekuje se da će Google početi javno testiranje Androida 13 sredinom 2022. godine.\nNetflix je na svojoj platformi predstavio mobilne igre. Reč je o višegodišnjem eksperimentu na kom kompanija radi kako bi svojim…\nAndroid na mig\nRazličiti izrazi i gestikulacije lica mogu da pokrenu akcije na Android telefonu. Na primer, moguće je otvoriti usta kako bi…


Održan regionalni trening za mlade – Juventas\nRegionalni trening o monitoringu i analizi medijskih sadržaja održan je u Podgorici od 25. do 27. novembra 2021. godine.\nNa treningu je učestvovalo 7 mladih iz Crne Gore, Srbije, Hrvatske i Bosne i Hercegovine. Učesnici i učesnice obuke su imali priliku da nauče više o dekonstrukciji medijskih sadržaja, borbi protiv dezinformacija, fact-checkingu i debunkingu lažnih vijesti, s fokusom na online medije i društvene mreže.\nPolaznici/e su imali mogućnost da, kroz interaktivna predavanja i grupni rad usvoje praktične alate i metode analize i provjere medijskih poruka, te da ojačaju sopstvene kapacitete.\nTrening u Podgorici\nTrening su vodili istaknuti i iskusni eksperti i predavači u ovoj oblasti Darko Brkan, predsjednik UG Zašto ne i Emir Zulejhić, urednik portala Raskrinkavanje.ba iz Sarajeva.\nTrećeg dana treninga, predavačica je bila Danica Dasha Ilić, iskusna novinarka, koja je između ostalog radila za BBC, a trenutno je angažovana u Etičkoj novinarskoj mreži (Ethical Journalism Network) iz Londona. Sa njom smo razgovarali o novinarstvu, etici, govoru mrženje u medijima, odgovornosti novinara/ki, primjerima dobre i loše prakse, stanju u novinarstvu i budućnosti ove profesije.\nNakon obuke, mladi će obaviti dvomjesečno stažiranje, gdje će kroz praktičan rad imati priliku da primijene i unaprijede znanja i vještine stečene na treningu. Stažiranje će se odvijati online putem u vodećim fact-checking organizacijama u regionu. Tokom stažiranja, mladi će raditi na istraživačkim projektima i zadacima, uz mentorsku podršku kolega/inica iz fact-checking redakcija, a njihovi radovi će biti objavljeni na portalima tih redakcija.\nObuka i stažiranje se realizuju u okviru regionalnog projekta „WeB Media Literacy“ koji sprovodimo u saradnji sa Novosadskom novinarskom školom iz Srbije, UG Zašto ne iz BiH i UG Gong iz Hrvatske, a u okviru Erasmus+ programa. Cilj projekta je unapređenje medijske pismenosti u Crnoj Gori, Srbiji, Hrvatskoj i Bosni i Hercegovini kroz saradnju i razmjenu iskustva i znanja među mladima u ovim zemljama. Fokus projekta je na jačanju kapaciteta omladinskih radnika/ica i drugih relevantnih struktura u odnosu na medijsku pismenost i novinarstvo.


Država da ulaže u skladišta ako želi da pomogne proizvođačima krompira - AgroSmart\nAko se ima u vidu da su zime sve blaže, i da visoke dnevne temperature kreću već u februaru, kvalitetnim skladištenjem krompira za prodaju u prolečnim mesecima moći će da se bavi sve manji broj proizvođača.\nZbog toga je neophodno da se proizvođači koji žele da unaprede sistem skladištenja podrže kroz sistem subvencija Ministarstva poljoprivrede kako bi se što pre zaustavilo dalje smanjenje proizvodnje i sprečila trajna zavisnost od uvoza krompira.\nIz svega navedenog se može zaključiti da će u godinama koje dolaze kvalitetno skladištenje krompira biti znatno skuplje i komplikovanije, jer se mora investirati u kvalitetna skladišta, ventilaciju, rashladne sisteme i skuplju opremu za nanošenje preparata.\nČinjenica je da odgovor na nove izazove u proizvodnji krompira trenutno u Evropi imaju samo 5 zemalja (Francuska, Holandija, Belgija, Nemačka i Velika Britanija), i da one pokrivaju deficite drigih zemalja u prolećnim mesecima. U daljem tekstu prenosimo i primer podrške sektoru proizvodnje krompira od strane države Ukrajinskom udruženju uzgajivača krompira.\nIz ukrajinskog Udruženje uzgajivača krompira navode da prosečni troškovi izgradnje takvog skladišta iznose 10-12 miliona UAH(300-350 000 evra). Ako se uzme u obzir da kredit za takvu izgradnju košta 27% godišnje, postaje jasno zašto mali i srednji industrijski proizvođači krompira ne mogu priuštiti takve troškove, kažu u Udruženju.\nU februaru je udruženje poslalo pismo ukrajinskom predsedniku Vladimiru Zelenskom tražeći pomoć za usvajanje državnog programa za razvoj industrijskog uzgoja krompira za period 2021-2025 godine. Ovaj program razvili su stručnjaci iz udruženja i Instituta za agrarnu ekonomiju na zahtev Ministarstva za razvoj ekonomije, trgovine i poljoprivrede.\nUdruženje je saopštilo da će državni budžet obezbediti 3,8 milijardi UAH (113 500 000,00 evra) poreza, naknada i rasta prihoda od PDV-a za pet godina programa ako bude odobren.\nPrema udruženju, broj industrijskih farmi krompira u Ukrajini smanjuje se godišnje za 10-13% zbog neisplativosti, rizičnosti i potrebe za velikim ulaganjima. Tako je, prema podacima udruženja, 2017. godine broj gazdinstava koja se bave proizvodnjom krompira iznosio 1.296, dok se u 2018. godini njihov broj smanjio na 1.114.


Stipendije Ministarstva trgovine Narodne Republike Kine za 2019/2020. godinu | StudyInSerbia\n23. maj 2019. 17:53:08\nU okviru programa stipendiraju se jednogodišnje ili dvogodišnje master studije, kao i trogodišnje doktorske studije na programima određenih univerziteta u Kini, na engleskom jeziku. U trenutku prijave, kandidati moraju imati manje od 45 godina starosti.\nStipendisti su oslobođeni plaćanja školarine i pratećih naknada, a stipendija obuhvata godišnji iznos od 36000 kineskih juana za master studije tj. 42000 kineskih juana za doktorske studije, besplatan smeštaj u studentskom kampusu, pokriveno zdravstveno osiguranje, naknadu troškova preseljenja, kao i troškove jedne povratne avionske karte po godini studija od matične zemlje do Narodne Republike Kine.\nPrijavljivanje se vrši apliciranjem na određeni fakultet a potom i slanjem konkursne dokumentacije na adresu: Ekonomsko i trgovinsko odeljenje Ambasade Narodne Republike Kine, ulica dr Jovana Danića 1, 11000 Beograd, sa naznakom „MOFCOM stipendije za 2019. godinu.”\nDetaljan opis svih ponuđenih visokoškolskih ustanova u Kini, sa adresama, uslovima i spiskom dokumentacije potrebne za prijavu, možete pogledati OVDE. Dodatne informacije o konkursu dostupne su na sajtu Ministarstva prosvete, nauke i tehnološkog razvoja (odeljak ”Stipendije stranih vlada i fondacija 2019. godine”), a zainteresovani se mogu obratiti i kontakt osobi Ministarstva na: jelena.pazun@mpn.gov.rs.


Nemački fudbal: Bajern i Dortmund se testiraju pred Ligu šampiona! - Meridianbet Vesti\nNemačka Author:\tCentrala Bg - 08/04/2017\nNemački fudbal: Bajern i Dortmund se testiraju pred Ligu šampiona!\nJoš jedan Klasiker je pred nama, ovoga puta na Alijanc areni u Minhenu, a Bajern kao domaćin u njega ulazi posle poraza od Hofenhajma u prethodnom kolu Bundeslige, ali i sa željom da se revanšira Milionerima za poraz u jesenjem delu sezone.\nVelikih petnaest bodova trenutno razdvaja ove dve ekipe i verovatno se ne može napraviti greška ako se Bajern ovako rano proglasi šampionom Nemačke, ali razlike na tabeli retko kada su bile odlučujući faktor u Klasikeru.\nPoraz u novembru je bio prvi ligaški koji je Bajern pretrpeo od svog najvećeg rivala još od 2014. godine, odnosno prvi takmičarski koji su crveni posle sedam okršaja izgubili od istog protivnika računajući samo regularnih 90 minuta.\nEkipu Karla Anćelotija za nekoliko dana očekuje spektakularan duel sa Realom u Ligi šampiona, pa će biti veoma zanimljivo videti da li će se sobzirom na veliku prednost koju ima na tabeli, upustiti u kalkulacije, ili će meč započeti kako i dolikuje ovakvom derbiju, sa najjačim mogućim sastavom na terenu.\nTo se pre svega odnosi na nastuo najboljeg strelca domaćih, Roberta Levandovskog koji ima manjih problema sa povredom.\nTomas Tuhel, nažalost, ne može da kaže da su ga mimoišle glavobolje dok je razmišljao o jedanaestorci koju će izvede na teren Alijanc arene, jer među prvotimcima ima nekoliko povređenih fudbalera (Durm, Gece, Larsen, Rojs, Rode, Širle), za koje se ne može sa sigurnošću reći da li su sasvim spremni za utakmicu.\nIpak, Dortmund se nalazi u odličnoj formi koju prikazuje još od polovine februara od kada je izgubio samo jednu takmičarsku utakmicu (Herta) i remizirao u derbiju sa Šalkeom!\nDortmund se takođe plasirao među osam najboljih timova na starom kontinentu, ali njega očekuje, samo uslovno rečeno lakši zadatak, pošto mu je protivnik Monako.\nU prethodna četiri takmičarska Klasikera su viđena samo tri pogotka, što one koji žele da tipuju na golove može da navede na oprez, ali treba podsetiti da je poslednji ligaški duel na Alijanc areni doneo čak 6 golova!\nAko se na terenu budu pojavila oba najbolja strelca Bundeslige, Levandovski (24) i Obamejang (25), onda nema rizika od takvog tipa, a Meridianbet kvote pogledajte ovde!\n25.2.2017. Bundesliga: Bajern čuva ”petardu” i za Hamburg!\nTags:Bajern, Bundesliga, Dortmund, fudbal, Klasiker, kvote, Levandovski, Liga šampiona, Meridianbet, Obamejang\nAtletiko igra za sebe i Barsu, Real traži treću uzastopnu pobedu\nKad Partizan dočekuje Radnik – očekujte kišu golova


Uručena priznanja “Miljenik potrošača” za najbolje brendove u Srbiji - Advertiser Serbia\nS ovim u vezibrendoviMilan Ristićmoja srbija\n“Ovo je možda prekretnica da ponovo počnemo da obeležavamo uspehe domaćih kompanija. U prethodnom periodu smo najviše pažnje posvećivali zdravstvenim radnicima, ali ne smemo zaboraviti da su svi oni koji su učestvovali u proizvodnji i privredi doprineli prevazilaženju ove krize. ‘Moja Srbija’ je partner sa kojim Grad Beograd sarađuje 12 godina i upravo na ovom mestu je dodeljeno mnogo nagrada. Ovog puta dodeljuje se nagrada koja je sačinjena od emocija i vezanosti građana prema proizvodima i brendovima”, istakao je Andreja Mladenović, pomoćnik gradonačelnika Beograda i dodao da će grad Beograd i ubuduće nastaviti da podržava razvoj domaćih kompanija i domaćeg preduzetništva.\nDEPPO market stiže u Srbiju


NOVINARSKA UDRUŽENJA IZ REGIONA POZDRAVILA HAPŠENJE OSOBE KOJA JE PRETILA NOVINARU DRAGANU BURSAĆU - Magločistač\nPočetna Vesti NOVINARSKA UDRUŽENJA IZ REGIONA POZDRAVILA HAPŠENJE OSOBE KOJA JE PRETILA NOVINARU DRAGANU BURSAĆU\nNOVINARSKA UDRUŽENJA IZ REGIONA POZDRAVILA HAPŠENJE OSOBE KOJA JE PRETILA NOVINARU DRAGANU BURSAĆU\nPostavio/la: MagločistačObjavljeno: 10.08.2017 Kategorija: VestiNema komentara\nRegionalna platforma Zapadnog Balkana za zagovaranje medijskih sloboda i bezbednosti novinara, koja zastupa više od 7.800 članova, osudila je danas pretnje smrću koje su preko društvenih mreža upućene novinaru Draganu Bursaću i saopštila da očekuje da će počinilac u najkraćem roku biti procesuiran.\nTa platforma pozdravila je i brzu reakciju MUP Republike Srpske koji je uhapsio osobu koja je pretila ovom banjalučkom novinaru.\nDraganu Bursaću upućene su pretnje smrću zbog teksta “Šutio sam dok je Bihać granatiran“, u kojem se autor priseća trogodišnje opsade Bihaća koji je s jedne strane opkolila Vojska SAO Krajine, a s druge Vojska Republike Srpske, kao i akcije “Oluja koja je potom usledila.\nPredsednik udruženja BH Novinari Marko Divković ocenio je da su “ponovljene prijetnje Draganu Bursaću, upućene preko društvenih mreža, samo dokaz da slobodno i javno mišljenje, suprotno službenim stavovima, nije dopušteno niti dobrodošlo”.\n“Bilo kakve pretnje novinarima, nedopustive su i predstavljaju grubo kršenje medijskih i ljudskih prava i sloboda. Ponovljene pretnje smrću zbog javno iznesenog stava, zahtevaju hitne i odlučne mere pravosudnih organa i institucija. Prisiljavanje bilo koga, posebno prisiljavanje novinara de misle i pišu kako se sviđa stranci, pojedincu, grupi, ili vlasti, vraća nas u doba jednoumlja. Očekujem da nadležni kazne počinioca ovog teškog nedela kakvo je pretnja smrću”, izjavio je Divković.\nOvo je treća veoma ozbiljna pretnja Bursaću od avgusta prošle godine.\nBursaću su, pre mesec dana, upućene pretnje smrću zbog teksta “Slavi li Banja Luka srebrenički genocid?”, o skupu podrške Ratku Mladiću, koji je bio najavljen za 11. juli, dan u kojem se obležava godišnjica srebreničkog genocida. Dodaje se da do ovog slučaja niko od počinilaca nije procesuiran.\nRegionalna platforma Zapadnog Balkana za zagovaranje medijskih sloboda i sigurnosti novinara upozorava da je svaki napad na novinara napad na slobodu govora i izveštavanja.\n“I ovaj napad, zbog sadržaja novinarskog teksta ili priloga, smatramo nedopustivim i opasnim napadom na slobodu izveštavanja. Podsećamo, da svaki napad na novinare i medije, zapravo, predstavlja atak na sve gradjane”, navedeno je u saopštenju.\nDodaje se da se očekuje da će počinilac u najkraćem roku biti procesuiran, čime će do javnosti stići jasna poruka da će svako slično neprihvatljivo ponašanje prema novinarima biti ekspresno sankcionisano.\nRegionalna platforma podržava udrugu/udruženje BH Novinari i druge novinarske i medijske organizacije u naporima da zaštite novinare i slobodu govora i poziva međunarodne organizacije koje se bave zaštitom medijskih i novinarskih sloboda i prava da od bosanskohercegovačkih vlasti zahtevaju hitno procesuiranje počinioca.\nU prvih sedam meseci ove godine, računajući i poslednji incident, u Bosni i Hercegovini je evidentirano 36 slučajeva direktnih pritisaka, verbalnih prijetnji i fizičkih napada na novinare.\nSaopštenje su potpisali: Udruženje/udruga BiH novinari, Sindikat medija Crne Gore, Hrvatsko novinarsko društvo, Udruženje novinara Kosova, Društvo novinara Makedonije i Nezavisno udruženje novinara Srbije.


Ministrica Brkić razgovarala sa Borisom Zubcem, predstavnikom VSTV – Magazin Plus\nHome/Ministrica Brkić razgovarala sa Borisom Zubcem, predstavnikom VSTV\nMinistrica Brkić razgovarala sa Borisom Zubcem, predstavnikom VSTV\nbulle Send an email 2013-02-19\nU posjeti Ministarstvu za pravosuđe i upravu ZDK bio je Boris Zubac, koordinator za praćenje tendera i aktivnosti rekonstrukcije zgrada pravosudnih institucija pri Visokom sudskom i tužilačkom vijeću (VSTV).\nTokom susreta sa ministricom Romanom Brkić, razgovaralo se o saradnji Zeničko- dobojskog kantona sa EU i realizaciji kandidiranih projekata prema IPA fondovima (2014-2016). Inače, Ministarstvo za pravosuđe i upravu ZDK je kandidiralo četiri projekta prema EU fondovima, a riječ je o dogradnji Općinskog suda u Zenici i zgrade Tužilaštva u Zenici, te rekonstrukciji Kantonalnog suda i zgrade Općinskog suda Visoko, Odjeljenja u Olovu.\nEU delegacija je postavila određene uvjete svim kandidiranim projektima sa područja BiH, koji prvenstveno trebaju biti funcionalni. Time i predloženi projekti iz Zeničko- dobojskog kantona trebaju biti usklađeni sa srednjim standardima. Ministarstvo za pravosuđe i upravu ZDK je reguliralo imovinsko- pravne odnose za kandidirane projekte, osim za dogradnju Kantonalnog suda u Zenici, jer na tom dijelu zemljišta, prema važećem regulacionom planu, nije dozvoljena dogradnja.\n-Ministarstvo će pokušati uvrstiti još jedan projekat prema EU fondovima, tj. rekonstrukciju zgrade Općinskog suda u Kaknju. Za navedenu zgradu u Kaknju su riješeni imovinsko- pravni odnosi, a prema Programu utroška sredstava, u ovoj godini, predviđena je i izrada projekta za rekonstrukciju. Još uvijek smo u fazi pregovora i nije nam poznato koji projekti će dobiti podršku EU delegacije, istakla je ministrica Brkić.\nMinistar Đemil Ugarak razgovarao sa predstavnicama FIPA\nU četvrtak 100. sjednica Vlade Zeničko-dobojskog kantona


source.ba | Večeras sastanak lidera EU i zapadnog Balkana\nU Vijeću Evropske unije u Briselu večeras će biti organizirana radna večera za lidere EU i zapadnog Balkana.\nVučić: Srbi će teško priznati Kosovo u zamjenu za članstvo u EU\nVučić: Mi smo u Sarajevu imali naše ideje\nAleksandar Vučić: Može referendum, ali kada me neko pobijedi na izborima\nSastanku će prisustvovati predsjednici Željko Komšić (BiH), Aleksandar Vučić (Srbija), Milo Đukanović (Crna Gora), Stevo Pendarovski (Sjeverna Makedonija), Hashim Thaci (Kosovo) te premijer Albanije Edi Rama.\nPredstavnici EU bit će predsjednik Evropskog vijeća Šarl Mišel (Charles Michel), predsjednica Evropske komisije Ursula von der Lejen (Leyen), visoki predstavnik sa vanjsku politiku i sigurnosti Džozep Borel (Josep Borell) i premijer Hrvatske koja trenutno predsjedava Vijećem EU Andrej Plenković.\nOvo će biti prvi sastanak lidera EU i Zapadnog Balkana nakon evropskih izbora 2019. godine i imenovanja novih funkcionera u Briselu, prenosi Dnevni Avaz.\nTagovi: Aleksandar VucicZeljko KomsicEUBrisel\nPreostalih 20 respiratora, koje je nabavila Federalna uprtava civilne zaštite putem firme "Srebrena malina", trebali bi sutra u poslijepodnevnim satima, vjerovatno oko 14 sati, biti dopremljeni na sarajevski aerodrom, potvrdio je Enes Mujezinović, izvršnio direktor kompanije Fly Bosnia.


I ČANAK NEŠTO TRAŽI\nLiga socijaldemokrata Vojvodine poziva premijerku da smeni ministra za inovacije Nenada Popovića zbog izjava koje predstavljaju govor mržnje prema Crnoj Gori\nFoto:Screenshot/TV Prva/IlustracijaScreenshot/TV Prva/Ilustracija\nLSV traži smenu ministra i zbog "pretnji i uvredljivih kvalifikacija na račun crnogorskog predsednika Mila Ðukanovića".\n"Ratnohuškačke izjave Nenada Popovića veoma su loša politička poruka, jer vode širenju mržnje i izazivanju sukoba u regionu. Rasistički i huškački pokliči biznismena i ministra Nenada Popovića od regiona čine ponovo 'bure baruta', a Srbiju guraju u sukob sa prvim susedima", ističe se u saopštenju za javnost koje je potpisao predsednik LSV Nenad Čanak.\nTa opoziciona stranka takođe je optužila Popovića da je neskriveni lobista ruskih interesa u Srbiji i upozorila premijerku da "nije mudro u sam vrh države stavljati one koji su spremni da intrerese našeg društva podrede tuđim interesima zbog svoje materijalne koristi".\nLSV podseća premijerku da dok ona izjavljuje u Velikoj Britaniji da EU nema alternative u politici Srbije, u Vladi je ministar Nenad Popović koji se protivi ulasku Srbije u EU i svojim ekstremističkim izjavama "podriva svaku evropsku politiku Vlade čiji je član", zaključuje se u saopštenju.\nPopović je pre dva dana povodom najavljenog usvajanja zakona o slobodi veroispovesti u Crnoj Gori, kojim se predviđa i oduzimanje imovine Srpske pravoslavne crkve, rekao da je režim crnogorskog predsednika Mila Ðukanovića neprijatelj Srbije i "zločinački".\n"On je poznat kao najveći kriminalac u Evropi. On mora da ispunjava sve zadatke koje mu narede sa Zapada njegovi nalogodavci i šiptarski nalogodavci, jer zna se da je duboko povezan s njima. To je zajednička šiptarsko-đukanovićevska akcija, koja je zločinačka prema srpskom narodu i državi", rekao je tada Popović.


Kako istrajati u fizičkim aktivnostima - Lični Razvoj by Biljana Grbović\nKako istrajati u fizičkim aktivnostima\nZbog čega se dešava da brzo odustanemo od bavljenja sportom? Upišemo se na pilates ili jogu, idemo dva meseca, onda postajemo neredovni, i narednog meseca samo ne obnovimo članarinu.\nMojim komšinicama, drugaricama, sestrama koje još uvek ne znaju koliko mogu June 21, 2019\nDa li je istina da stisnuta ruka ne prima? June 12, 2019\nČovek može i treba da se menja June 5, 2019\nKupovina poklona za učiteljicu – Koji ste tip roditelja? May 29, 2019\n“Menjač pelena” – Jedinstveno zanimanje u Engleskoj May 23, 2019\nMojim komšinicama, drugaricama, sestrama koje još uvek ne znaju koliko mogu\nDa li je istina da stisnuta ruka ne prima?\nČovek može i treba da se menja\n“Menjač pelena” – Jedinstveno zanimanje u Engleskoj


PORTAL KRUG - Još uvek bez prijave štete na poljoprivredi\nJoš uvek bez prijave štete na poljoprivredi\nNext Article Kao u horor filmu\nRok za predaju zahteva za državnu pomoć u saniranju posledica poplava na objektima je prošao, podneto je 1.360 zahteva, obrađena polovina, a samo oni koji imaju opravdanje moći će naknadno da podnesu zahtev\nU Kraljevu je još uvek na snazi vanredna situacija. Svi koji nisu blagovremeno podneli zahtev za isplatu državne pomoći u saniranju posledica šteta od junskih poplava izgubili su to pravo.\n- Urađeno je između 600 i 700 zapisnika do sada, još uvek komisije idu na teren jer je ukupno podneto 1360 zahteva. Dok se obrade zahtevi, prave se zapisnici, a nakon toga donose rešenja za koja se stranke pozivaju u Skopljansku ulicu - Odeljenje za zemljotres i civilnu zaštitu da preuzmu rešenja. U slučajevima kada nekoga ne nađu, rešenje će biti poslato poštom, a u rešenju će se nalaziti pravna pouka ko ima pravo žalbe, kome se podnosi žalba, ukoliko građani nisu zadovoljni kategorijom oštećenja svoga objekta - istakao je posle današnje sednice Štaba za varedne situacije član tog Štaba Radoica Kočović.\nU rejonu Pečenoga, za rešavanje problema bujičnih potoka, Vojsci Srbije, kako je ocenjeno danas na sednici Štaba, biće potrebno 30 do 60 dana.\n- Biće potrebna i velika količina nafte da se to odradi, pa smo uputili zahtev republičkimm organima, očekujući pomoć te vrste. Što se tiče bedema na Musači, Štab je doneo zaključak da za zaštitne bedeme na toj rečici, preduzeće „Zapadna Morava“ kontaktira „Srbijavode“ kako bi bile preduzete mere da se sve vrati u prvobitno stanje, da ne bi, eventualno, neka nove padavine napravila probleme – poojasnio je Kočović.\nPrema njegovim rečima, potrebno je očistiti i kanal pored železnice, od Grdice, preko nekadašnjeg peduzeća „Slovo“ ka železničkoj stanici. Ostala infastruktura se radi, nafta se deli na osnovu zahteva mesnih zajednica i to tako što mesna zajednica podnese zahtevi dobije određenu količinu nafte sa kojom rade na svojoj teritoriji.\nPrema rečima Kočovića, najverovatnije će uskoro biti ukinuta vanredna situacija na teritoriji grada Kraljeva, a sva javna preduzeća koja su učestvovala i koja još uvek učestvuju u sanacijama terena su dobila nalog da podnesu izveštaje o svemu što je do sada urađeno i utrošenim sredstvima Isti nalog dobile su i ustanove, i insititucije, koje su se bavile sanacijom, dezinfekcijom itd. Nastavlja se sanacija puteva, rečnih slivova i objekata koji su oštećeni.\nJoš uvek nema definisanog predloga i Uredbe za prijavu štete na poljoprivredi.\n- Na Štabu je bilo predloga da grad pokuša da izdvoji iz sopstvenih sredstava milion dinara da pomogne poljoprivrednim domaćinstvima koja su najugroženija u ovoj elementarnoj nepogodi, ostalo je da gradonačelnik vidi sa Vladom i Ministarstvom poljoprivrede da li može da se to izvede. U svakom slučaju, u narednom periodu će se naći način da se pomogne i tim ljudima i domaćinstvima – poručio je Kočović.\nKraljevo\tportal krug\tStab za vanredne situacije Kraljevo\tstete od poplava\tsteta poljoprivreda


Podnete krivične prijave protiv odgovornih za urušavanje zgrade na Vračaru - Izazov\nPodnete krivične prijave protiv odgovornih za urušavanje zgrade na Vračaru\nRadio-televizija Srbije\t 20. jula 2021. 22:53\nDodaje se da dva vanredna inspekcijska nadzora, koja su obavezna po članu 175. Zakona o planiranju i izgradnji, nisu sprovedena zato što "za predmetnu lokaciju nisu podnete prijave građevinskoj inspekciji pre urušavanja objekta".\nPo saznanju da je 16. jula došlo je do urušavanja objekta na susednoj parceli, građevinski inspektor je po hitnom postupku doneo rešenje o zabrani korišćenja urušenog objekta, "jer je na licu mesta utvrđeno da bi korišćenjem objekta bezbednost i sigurnost stanara bila ugrožena".\nSekretarijat apeluje da građani "poštuju izrečenu zabranu, s obzirom na to da je objekat i dalje nebezbedan".\nIstog dana je građevinski inspektor doneo rešenje o hitnoj obustavi svih radova, izuzev onih koji se odnose na obezbeđenje temeljne jame, a investitiru je naloženo da odmah "izradi odgovarajuću projektnu dokumentaciju, koja se odnosi na obezbeđenje temeljne jame i susednih objekata, overenu od strane odgovornog projektanta", kao i da potom izvede "neophodne radove" na zaštiti susednih objekata, okoline i saobraćaja.\nSekretarijat za inspekcijske poslove naglašava da je izvođač radova u obavezi da pismeno upozori investitora, kao i Sekretarijat, "o nedostacima u tehničkoj dokumentaciji i nastupanju nepredviđenih okolnosti koje su od uticaja na izvođenje radova i primenu tehničke dokumentacije".\n"Napominjemo da izvođač radova nije obavestio Sekretarijat za inspekcijske poslove o bilo kakvim nepravilnostima na gradilištu iako je, po izjavama stanara, bio obavešten o oštećenjima koje je izvođenje radova izazvalo na susednom objektu", navedeno je u saopštenju.\nPored toga Sekretarijat za inspekcijske poslove uputio je dopis Inženjerskoj komori Srbije kako bi se preispitalo postupanje i utvrdila odgovornost članova Komore.


Nakon duže pauze sutra sjednica Skupštine grada Trebinja | Trebinje Danas\nNakon duže pauze sutra sjednica Skupštine grada Trebinja\nU Trebinju će sutra, nakon duže pauze, biti održana sjednica Skupštine grada, na kojoj će, pored ostalog biti raspravljano o programu dodjele subvencija poslovnim subjektima čiji je rad zabranjen usljed pandemije virusa korona i taksi prevoznicima na području Trebinja.\nMeđu 40 tačaka dnevnog reda je i usvanjanje izvještaja o izvršenju budžeta u prošloj godini, o dugu i izdatim garancijama i radu gradonačelnika u 2019. godini.\nOdbornici će raspravljati i o korištenju sredstava budžetske rezerve u prošloj godini, izmjeni odluke o dugoročnom kreditnom zaduženju i bezbjednosti na području grada.\nNa dnevnom redu je i srednjoročni plan kapitalnih investicija do 2024. godine, plan provođenja strategije razvoja Trebinja u narednih sedam godina i dosadašnji rezultati, finasijski izvještaji javnih ustanova i preduzeća.\nPred odbornicima je i prijedlog odluke o uspostavljanju saradnje izeđu Trebinja i opštine Loveč u Bugarskoj.\nZbog epidemiološke sitacije sjednica se održava u pozorišnoj sali trebinjskog Kulturnog centra, a početak je u 10 časova.


Osnivači Arhive - Muzeji Srbije\nmuzeji-admin - 10 aprila, 2018 19 aprila, 2018\nNarodni muzej u Beogradu osnovan je ukazom ministra prosvete Jovana Sterije Popovića, 10. maja 1844. godine, kao Muzeum serbski, koji je na jednom mestu trebalo da sabere starine i da – Pročitajte više\nmuzeji-admin - 10 aprila, 2018 25 maja, 2020\nMuzej savremene umetnosti u Beogradu otvoren je 20. oktobra 1965. godine. Delatnost Muzeja počinje 1958. godine kad je aktom Saveta za kulturu Narodnog odbora grada Beograda doneta odluka o osnivanju – Pročitajte više\nGalerija Matice srpske je osnovana 1847. godine u Pešti, u okrilju Matice srpske, najstarijeg kulturnog, književnog i naučnog društva kod Srba. Predlog da se osnuje Srpskanarodna zbirka (Muzeum) dao je – Pročitajte više\nIstorijski muzej Srbije je muzejska ustanova kompleksnog tipa koja ima zadatak da prikuplja, čuva, izučava, stručno i naučno obrađuje materijalna svedočanstva istorije Srbije, održava i popunjava muzejske zbirke, kao i – Pročitajte više\nMuzej primenjene umetnosti osnovan je 6. novembra 1950. godine i pripada kategoriji umetničkih muzeja specijalizovanog tipa. Osnovna delatnost Muzeja je da sistematski prikuplja, štiti, čuva, proučava, izlaže i publikuje predmete primenjene – Pročitajte više\nmuzeji-admin - 4 maja, 2016 16 aprila, 2018\nPrirodnjački muzej u Beogradu je jedna od najstarijih srpskih nacionalnih ustanova. U Srbiji je jedini muzej takve vrste, a po bogatstvu i raznovrsnosti primeraka, postignutim rezultatima u oblasti muzeologije i – Pročitajte više\nEtnografski muzej u Beogradu je osnovan 1901. izdvajanjem Etnografskog odeljenja iz okvira Narodnog muzeja. Predlog i idejno-teorijsku osnovu za stvaranje muzeja u kome će se izučavati narodni život sastavio je – Pročitajte više


Prvi predsednik EU konzervativac - Snežana Čongradin - Peščanik\nEvropa je izabrala svog prvog predsednika. Na čelu Unije nalazi se Herman Van Ropmuj, poznat po izjavi da “Turska nije deo Evrope i nikada neće biti njen deo”. Ovaj belgijsko-flamanski političar i aktuelni premijer vlade Belgije, predstavnik je tvrdog krila konzervativne Hrišćansko demokratske partije (CD&V).\nŠezdesetdvogodišnji hrišćanski demokrata, iako snažan protivnik pristupanja Turske Evropskoj uniji, važi za “pomiritelja”. U jezički podeljenoj Belgiji poznat je kao objedinjavajuća snaga, zbog svog nepristrasnog pristupa rešavanju konflikata između zajednica holandskog i francuskog govornog područja (Flamanaca i Valonaca). Navodno stavlja akcenat na norme i vrednosti, poštovanje i druga etička pitanja i važi za uglednog intelektualca.\nPrvi predsednik EU istakao se izjavom: “Proširenje EU koje bi obuhvatilo Tursku ne može se, kao prethodna proširenja, smatrati samo još jednim proširenjem”. Za njega se vezuje i izjava da će “univerzalne vrednosti koje su na snazi u Evropi, i koje predstavljaju fundamentalne vrednosti Hrišćanstva, izgubiti na životnosti uključivanjem tako velike islamske zemlje, kakva je Turska”. Njegova pozicija u odnosu na muslimanske zemlje je toliko jaka da je pridobio čak i podršku kontroverzne, krajnje desne, rasističke, flamanske i antiemigrantske partije Vlaams Belang.\nKakav značaj ima njegov odnos prema učlanjenju Turske u Uniju za zemlje zapadnog Balkana može se posmatrati kroz prilično izvesnu tezu da će proces integracija, nakon prijema Hrvatske, biti usporen, jer se time posredno odlaže i pitanje statusa Turske. Prema planu EU, ta zemlja bi trebalo da dođe na red tek nakon što bude rešeno pitanje članstva zemalja u regionu.\nDiplomirani filozof i master iz ekonomskih nauka, Herman Van Ropmuj kao predsednik EU, za sada će imati uglavnom administrativnu ulogu, koja se sastoji u koordinaciji rada Evropskog saveta i organizaciji sastanka. On predstavlja Evropski savet i podnosi izveštaj Evropskom parlamentu nakon svakog sastanka. Pored toga, on će predstavljati Uniju u spoljnim poslovima, zajedno sa Visokim predstavnikom za spoljne poslove, takođe tek izabranom britankom iz Laburističke partije Keti Ešton, dosadašnjom komesarkom za trgovinu EU.\nNe toliko poznata javnosti Ešton će to svakako postati kao prvi šef diplomatije EU. Evropski zvaničnici, međutim, još utvrđuju precizne detalje dužnosti predsednika i ministra inostranih poslova.


Kažu da smo izašli iz recesije – Net.hr\nKažu da smo izašli iz recesije\nAutor: sanjapetrovicc 12:14 06.05.2013\nIdu bolji dani za srpsku ekonomiju?\nSrpska ekonomija je i formalno izašla iz recesije u kojoj je bila tokom cele prošle godine, kada je u sva četiri kvartala zabeležen pad BDP, saopštilo je Ministarstvo finansija i privrede Srbije.\nPrema podacima Republičkog Zavoda za statistiku, u prvom tromesečju ove godine industrijska proizvodnja je počela da se oporavlja, zabeleživši rast od 5,2 odsto, što je doprinelo i umerenom rastu bruto domaćeg proizvoda od 1,9 odsto, saopštilo je Ministarstvo, prenosi FoNet.\nNa ovaj način, ističe se u saopštenju, srpska ekonomija je i formalno izašla iz recesije.\nProizvodnja je u prvom kvartalu skoro utrostručena u automobilskoj industriji, a visok rast ostvaren je i u proizvodnji derivata nafte, hemijskoj industriji, farmaceutskoj industriji, duvanskoj industriji, tekstilnoj industriji i u proizvodnji nameštaja.\nIpak, stanje nije sjajno\nVlada Srbije je svesna da ohrabrujući znaci iz prvog tromesečja ove godine predstavljaju tek početak oporavka industrijske proizvodnje i da je u mnogim privrednim granama stanje i dalje veoma teško, ukazuje se u saopštenju.\nZato će, kako najavljuje Ministarstvo finansija i privrede, biti pojačani napori i donete nove mere ekonomske politike, s ciljem da se rast izvoza učvrsti i dodatno osnaži, ali i da bi se pokrenule i one grane koje su i dalje u veoma lošoj situaciji.\nMinistarstvo najavljuje da će, u tom cilju, do kraja ovog meseca, posle konsultacija sa privrednicima i vodećim ekonomskim stručnjacima, biti donet i Akcioni plan reindustrijalizacije Srbije.\nU tom planu će biti detaljno razrađene operativne mere za podsticanje privrede, izvoza i zapošljavanja, navodi se na kraju saopštenja.\nakcioni plan reindustrijalizacije bdp ekonomija rast recesija srbija


Sarajevo - Dnevni list Danas\nPočetna » Sarajevo\nVijećnica u Sarajevu osvetljena u čast Balaševića (VIDEO)\nVečeras je u Sarajevu i čuvena Vijećnica osvetljena u čast Đorđa Balaševića, prenosi Dnevni avaz\nPiše: Danas Online 20. 2. 2021.\nBrojne delegacije, građani Sarajeva, porodice poginulih i preživeli danas su odali počast Sarajlijama koji su prije 27 godina poginuli na sarajevskoj pijaci Markale.\nPiše: FoNet 5. 2. 2021.\nSa ambasade Hrvatske u BiH vandali skinuli zastavu EU\nPolicija u Sarajevu traga za vandalima koji su u toku noći sa zgrade hrvatske ambasade skinuli i bacili na ulicu zastavu Evropske unije, potvrdio je ambasador Hrvatske u Bosni i Hercegovini Ivan Sabolić.\nRSE: Uhapšen aktivista organizacije za pomoć migrantima u Šidu\nPolicija je u subotu uhapsila aktivistu organizacije No Name Kitchen (NNK) koja pomaže migrantima i izbeglicama u Šidu, na granici Srbije sa Hrvatskom, javio je Radio Slobodna Evropa (RSE).\nPiše: Beta 12. 12. 2020.\nSarajevo, glavni grad Bosne i Hercegovine, jutros je, prema portalu IQAir, bio grad sa najzagađanijim vazduhom na svetu.\nSvetla sarajevske Većnice u čast Bajdena\nSarajevska većnica večeras je osvetljena u bojama američke i zastave Bosne i Hercegovine u čast pobede Džoa Bajdena na predsedničkim izborima u Sjedinjenim Američkim Državama.\nPiše: FoNet 8. 11. 2020.\nSarajevo: Ostavka kriznog štaba\nKrizni štab Kantona Sarajevo (KS) uputio je pismo Vladi KS i ministarstvu zdravstva, u kojem traži da hitno bude razrešen i da se odmah imenuje novi štab, objavili su danas sarajevski mediji.\nKrizni štab: Sarajevu preti kolaps zdravstvenog sistema\nUkoliko se nastavi povećanje broja zaraženih ovim tempom i nepoštovanje epidemioloških mera, moglo bi doći do kolapsa zdravstvenog sistema u Sarajevu, upozorio je danas kantonalni Krizni štab i pozvao građane da potpuno i maksimalno odgovorno poštuju sve naredbe, prenosi klix.ba.\nVarhelji: Sporni nazivi nekih ulica u BiH\nEvropski komesar za proširenje Oliver Varhelji potpisao je dopis Evropske komije u kojem se navodi da su svesni da je nekoliko ulica, trgova i zgrada u Bosni i Hercegovini nazvano po kontroverznim pojedincima, prenosi danas portal N1.\nU BiH više od 300 novozaraženih korona virusom\nU Bosni i Hercegovini u protekla 24 sata registrovano je preko 300 novozaraženih korona virusom, javlja N1 BiH.\nDodik: Sarajevo ne treba da se meša u politiku Crne Gore\nSrpski član Predsedništva BiH Milorad Dodik izjavio je u intervjuu Srni da je Crna Gora na izborima rekla kakvu vlast želi u naredne četiri godine i da je uplitanje političkog i verskog Sarajeva i sufliranje bilo koga sa strane štetno i opasno.\nDžaferović: Politička opsada Sarajeva „još traje“\nRat je prestao, ali borba za istinu još traje, opsada je okončana, ali politička opsada Sarajeva još uveliko traje, rekao je večeras predsedavajući Predsedništva BiH Šefik Džaferović u Sarajevu, na svečanoj akademiji povodom obeležavanja 28. godišnjice Prvog korpusa Armije Republike Bosne i Hercegovine.


Ovako će izgledati naša podvodna budućnost: Fotografija Pule zabrinjava - Telegraf.rs\n13/10/21 | 22:04\nIstraživači su na fotografijama prikazali dramatičan vizuelni kontrast između sveta - kakvog ga danas poznajemo i naše podvodne budućnosti, ako se planeta zagreva za tri stepena Celzijusa iznad predindustrijskog nivoa\nIlustracija: Nikola Jovanović Foto: Pixabay\nPlaneta se brzo zagreva, što dovodi do istorijskih suša, smrtonosnih poplava i neobičnog otapanja na Arktiku. To takođe uzrokuje stalni porast nivoa mora, za koji naučnici kažu da će se nastaviti decenijama.\nNova studija Climate Central, neprofitne istraživačke grupe, pokazuje da će oko 50 velikih obalskih gradova morati da sprovede "mere bez presedana" za prilagođavanje, kako bi sprečili da rastuća mora progutaju njihova najnaseljenija područja.\nAnaliza je urađena u saradnji sa istraživačima sa Univerziteta Prinston i Potsdam Instituta za istraživanje uticaja na klimu u Nemačkoj.\nNa fotografijama je prikazan dramatičan vizuelni kontrast između sveta - kakvog ga danas poznajemo i naše podvodne budućnosti, ako se planeta zagreva za tri stepena Celzijusa iznad predindustrijskog nivoa.\nKlimatski naučnici su u avgustu rekli da je svet već oko 1,2 stepena Celzijusa topliji nego u predindustrijskom nivou. Oni kažu da bi temperature trebalo da ostanu ispod 1,5 stepeni - kritični prag kako bi se izbegli najteži uticaji klimatske krize.\nAli čak i u najoptimističnijem scenariju, gde globalne emisije gasova sa efektom staklene bašte danas počinju da opadaju i smanjene su na neto nulu do 2050. godine, globalna temperatura će i dalje dostići vrhunac iznad praga od 1,5 stepeni pre nego što padne.\nU manje optimističnom scenariju, gde emisije nastavljaju da rastu posle 2050, planeta bi mogla da dostigne tri stepena do 2060-ih ili 2070-ih, a okeani će nastaviti da rastu decenijama nakon toga pre nego što dostignu vrhunske nivoe.\n- Današnji izbori će odrediti naš put - rekao je Bendžamin Štraus, naučnik iz Climate Central i vodeći autor studije.\nIstraživači iz Climate Central-a koristili su globalne podatke o nadmorskoj visini i broju stanovnika za analizu delova sveta koji će biti najugroženiji od porasta nivoa mora, koji su obično koncentrisani u azijsko-pacifičkom regionu.\nMale ostrvske nacije su u riziku od "skoro totalnog gubitka" zemlje, kaže se u izveštaju, a osam od top 10 područja nalazi se u Aziji. Oko 600 miliona ljudi izloženo je poplavama prema scenariju zagrevanja od tri stepena, prenosi CNN.\nKina, Indija, Vijetnam i Indonezija su u top pet zemalja koje su najugroženije za dugoročno povećanje nivoa mora. Istraživači primećuju da su to i zemlje koje su poslednjih godina dodale dodatne kapacitete za sagorevanje uglja.\nAko planeta dostigne tri stepena, Climate Central kaže da će oko 43 miliona ljudi u Kini živeti na zemlji za koju se predviđa da će biti ispod nivoa plime do 2100, sa 200 miliona ljudi koji žive u područjima sa rizikom od porasta nivoa mora na duži rok.\nSa svakim delićem stepena zagrevanja, posledice klimatskih promena se pogoršavaju. Čak i sa ograničavanjem zagrevanja na 1,5 stepeni, naučnici kažu da će ekstremne vremenske prilike koje je svet doživeo ovog leta postajati sve ozbiljnije i učestalije.\nIznad 1,5 stepeni, klimatski sistem bi mogao da počne da izgleda neprepoznatljivo.\nPrema ovom izveštaju, oko 385 miliona ljudi trenutno živi na zemljištu koje će na kraju poplaviti plima, čak i ako se smanje emisije gasova staklene bašte.\nUkoliko je zagrevanje ograničeno na 1,5 stepeni, porast nivoa mora će pogoditi zemljište na kojem danas živi 510 miliona ljudi.\nAko planeta dostigne tri stepena, plima bi mogla da zahvati kopno na kojem živi više od 800 miliona ljudi, otkriva studija.\nAutori u izveštaju napominju da je ključno upozorenje u njihovoj proceni nedostatak globalnih podataka o postojećoj odbrani priobalja, kao što su nasipi i morski zidovi, kako bi se u potpunosti projektovala izloženost rastućim morima.\nBez obzira na to, oni priznaju da će zbog uticaja koji su danas viđeni sa nedavnim poplavama i olujnim udarima, gradovi verovatno obnoviti infrastrukturu kako bi izbegli pogoršanje uticaja.\nMeđutim, to zahteva novac, i dok bogate nacije kao što su SAD i Ujedinjeno Kraljevstvo mogu da priušte ove mere, nacije sa manjim primanjima će biti ostavljene na cedilu.\nTokom prve dve nedelje novembra, svetski lideri će se okupiti u Glazgovu u Škotskoj gde će razgovarati o klimatskim promenama i daljem ograničavanju emisije gasova sa efektom staklene bašte.\nUkoliko se ne preduzmu hrabre i brze akcije, ekstremni vremenski događaji i porast nivoa mora podstaknut klimatskim promenama sve će više ispunjavati budućnost Zemlje. Naučnici kažu da planeti ponestaje vremena da izbegne ove najgore moguće scenarije.\nVulkan na ostrvu La Palma se ne smiruje: Zbog nove erupcije evakuisano 800 ljudi\nMaćeha dečaka nazvala "đavoljim detetom", pa ga sa njegovim ocem otrovala i ubila\nPoplava koja je potopila američke snove: Želeli bolji život, nastradali u svojim skučenim stanovima\nNa snazi upozorenje za jedan grad u Srbiji: Moguće poplave zbog obilnih padavina\n13. oktobar 2021 | 22:30\nzast bi se mi zabrinjavali zbog pule


HUMANITARNA AKCIJA NA IZLETIŠTU „MOTEL“ | ZR KLIK\nZrenjanin- Čišćenje izletišta „Motel“ održano je danas u okviru himanitarne akcije koje je pokrenula kompanija Generali Osiguranje Srbija, a sprovodi je zajedno sa svojim partnerom, Fondacijom Novak Đoković. Drštveno odgovorno preduzeće JKP „Čistoća i zelenilo“ Zrenjanin podržalo je ovu humanitarnu akciju.\nHumanitarna akcija se sprovodi sa željom da se širi svest o važnosti brige o zdravlju i zaštite životne sredine i da ujedno podstakne građane Srbije da podrže aktivnosti kompanije i doniraju sredstva za opremanje senzornih soba za decu sa smetnjama u razvoju u Beogradu i Zaječaru. Cilj je da se sakupi 16.000 evra.\n„Naša kompanija već tri godine sarađuje sa Fondacijom Novak Đoković na razvoju programa inicijative The Human Safety Net u Srbiji. Do sada smo sproveli mnoge akcije, kao što je program „Podrška, ne perfekcija”, koji je pohađalo hiljadu roditelja i staratelja dece uzrasta do šest godina.Učestvovanjem u ovom izazovu želimo da prikupimo novac za opremanje senzornih soba u Beogradu i Zaječaru. Verujemo da ćemo uz podršku prijatelja i partnera uspeti da ostvarimo cilj i podržimo razvoj dece sa smetnjama u razvoju. Pozivamo sve one koji žele da nas podrže da pošalju SMS poruku sa tekstom Donacija na broj 2205″, rekla je Milica Janjić menadžer Filijale.\n„Naše preduzeće kao društveno odgovorno podržalo je humanitarnu akciju Generali Osiguranja. Uvek smo se rado odazivali akcijama čiji je cilj pomoć onima kojima je najpotrebnija“, rekla je Danijela Tančić PR JKP „Čistoća i zelenilo“ Zrenjanin i pozvala ostala zrenjaninska preduzeća da se priključe akciji.


SAVIĆ: Sastav reprezentacije pred Svetsko prvenstvo u julu je planski podmlađen! (FOTO) • HAPPYTV.RS\n35 minutes ago • Fitnes\nSAVIĆ: Sastav reprezentacije pred Svetsko prvenstvo u julu je planski podmlađen! (FOTO)\nSelektor srpske vaterpolo reprezentacije Dejan Savić izjavio je da je sastav reprezentacije pred Svetsko prvenstvo u julu, u Južnoj Koreji, planski podmlađen, na osnovu strategije Vaterpolo saveza Srbije utvrđene posle Igara u Riju 2016. godine.\n-Ovaj tim koji će putovati u Južnu Koreju je okosnica tima koji treba da predstavlja Srbiju na OI 2024. godine u Parizu. U pitanju je širok spektar igrača na koje računam-istakao je Savić\nKako kaže, skučen kalendar i psihofizička istrošenost "starijih" igrača u reprezentaciji daje za pravo da se tako postupa pred SP u Južnoj Koreji. Dodaje da je primarni cilj, a to je plasman na OI u Tokio 2020., ispunjen.\n-Jedan cilj smo ispunili, a sa druge strane možemo sebi da napravimo komfor da većinu igrača koji su roviti kako zbog povreda tako i psihofizičkog stanja preskočimo za jedno veliko takmičenje. Drugi cilj je osvajanje medalje u Tokiju 2020- poručio je Savić.\n-Imamo Crnu Goru i Grčku u grupi, a po kosturu kasnije bi trebalo da ukrštamo sa Španijom, Mađarskom i Italijom i te utakmice u četvrfinalu su svakako najvažnije. Rezultat u ovom momentu nije bitan, ali ćemo probati da ostvarimo rezultat-napomenuo je Savić.\n-Država je okrenuta vaterpolo sportu, ali, klubovi grcaju. Međutim, to nije problem samo klubova u vaterpolo sportu-zaključio je Savić.


16 Dec 2020 - bif\nTehnološki gigant Amazon uložio je u 26 projekata vezanih za proizvodnju solarne i energije iz vetra kako bi delom i sebi obezbedio snabdevanje održivom energijom.\nUređaji i postrojenja u koje je Amazon investirao nalaze se širom sveta, od Australije, preko Amerike, pa sve do Velike Britanije. Potencijal Amazonovih ulaganja nije mali – ovi projekti će proizvoditi 3,4 gigavata električne energije.\nCilj kompanije je da isporučuje 18 miliona megavata “zelene” energije na godišnjem nivou što bi bilo dovoljno za napajanje 1,7 miliona američkih domaćinstava, ali i da dobar deo ove struje iskoristi za sopstveno poslovanje. Amazonu je naime potrebna značajna električne energije za funkcionisanje kompanijinih kancelarija, ali i data centara koji su ogromni potrošači struje.\nAmazon je inače sebi postavio cilj da do 2040. godine postane karbonski neutralna kompanija, što smatra da bi mogao postići detaljno osmišljenom tranzicijom, čiji element je i prelazak na korišćenje isključivo energije iz obnovljivih izvora. Taj cilj kompanija bi, sa ovom investicijom, mogla da ostvari već u 2025. godini.


Pet hiljada evra ubrzava odluku o prvom detetu - Ekonomija - Dnevni list Danas\nPočetna » Vesti » Ekonomija » Pet hiljada evra ubrzava odluku o prvom detetu\nPredlog o snažnoj finansijskoj podršci mogao bi da podstakne mlade da manje odlažu trenutak stupanja u roditeljstvo\nM. N. Stevanović27.07.2021. 08:02\nPosle izjave Aleksandra Vučića kako će predložiti da se za rođenje deteta roditeljima isplati 5.000 evra, što će biti najjača mera stimulacije nataliteta u Evropi, demografi i nevladina udruženja kažu da je finansijska pomoć dobrodošla, ali da je za popravljanje negativnog trenda važnija dugoročna pravna i socijalna sigurnost.\n„Ići ćemo sa izmenama zakona i olakšaćemo trudnicama i porodiljama mnoge stvari, a ići ćemo i sa velikim i značajnim uvećanjem iznosa za rađanje dece – za prvo, drugo, treće i četvrto dete“, kazao je Vučić i objasnio da su „nove mere neophodne jer nam je „stopa nataliteta obrnuto proporcionalna rastu životnog standarda“.\nPrema podacima Republičkog zavoda za statistiku, u poslednjih deset godina sve je manji broj rođenih, od 65.598 u 2011. pao je na 61.692 prošle godine, pa je negativan prirodni priraštaj, ne računajući migracije, na početku prošle decenije iznosio 37.337, a u 2020. godini 56.158 stanovnika manje svake godine.\n– Željeni broj dece u Srbiji je iznad 2,5 što je veoma dobro i više je nego u Evropi, ali je problem što on ne uspeva da se ostvari. Odlaganjem rađanja približavamo se podacima iz razvijenijih zemalja, posebno u Južnoj Evropi, Španiji, Italiji, Grčkoj… One imaju najniže stope rađanja i najvišu prosečnu starost na rođenju prvog deteta. Ono što se pokazalo u zemljama koje su vršile evaluaciju mera populacione politike, jeste da izdašna finansijska davanja imaju značajan efekat na tempo fertiliteta, odnosno na trenutak u kome će se ostvariti prvo rođenje. Pretpostavljam da je to bio smisao predloga jer direktna finansijska davanja imaju mnogo veći uticaj na tempo fertiliteta nego na kvantum, odnosno koliko će dece u konačnici da se rodi – kaže Vasić i dodaje kako pretpostavlja da bi mera koju je Vučić najavio trebalo da parove koji se premišljaju podstakne na odluku da dobiju dete u trenutku kada to žele, ne čekajući bolju materijalnu situaciju.\nPredsednica udruženja „Mame su zakon“ Tatjana Macura smatra da se ne može kritikovati ni jedna mera finansijske podrške, ali je potrebno dobro razumeti šta se obećava.\n– Predsednik je rekao: „do 5.000 evra“, što znači da će postojati skale i kriterijumi ako se to ostvari, a bilo je slučajeva kada se obećanja ne ispune. Mi smo u udruženju radili analizu na koji način može da se poboljša Zakon o finansijskoj podršci porodicama sa decom i naši predlozi su da što više pažnje bude usmereno na porodice koje čekaju prvo i drugo dete, pa ako bude postojala skala to bi trebalo uzeti u obzir. Očigledno da za porodice koje čekaju treće, četvrto i naredno dete novac ne igra presudnu ulogu. Uz zakon kojim se obezbeđuje finansijska podrška i jednu od ključnih uloga u našem nestajanju igraju i migracije, pa bi podizanje životnog standarda, pravna i svaka druga sigurnost u državi ohrabrila ljude da ostanu ovde i šire svoje porodice – kaže Macura.\nObjašnjava da žena koja posle porodiljskog treba da se vrati na posao ne sme da razmišlja da li je u međuvremenu izgubila radno mesto ili je firma nestala, da li će za njeno dete biti mesta u vrtiću, ima li garantovanu zdravstvenu zaštitu u okviru onoga što plaća kroz poreze i doprinose.\n„Potrebno je da se dosledno, bez izuzetaka, poštuju sva ljudska prava, da se ne pravi dodatna diskriminacija, jer mi imamo dobre zakone, ali se oni jednostavno ne poštuju“, kaže Macura.\nI Jasmina Mihnjak sa portala „Bebac“ ukazuje da finansijska podrška ne bi smela da bude jedini alat u popravljanju demografske slike.\n– Mi smo pitali naše roditelje šta misle o tome, dobili smo više od stotinu ogorčenih komentara na tu temu. Bez uspeha pokušavamo nadležnima da prenesemo njihovu poruku: „Ne želimo da nas plaćate da rađamo“. To je pokazao i Zakon o finansijskoj podršci koji jeste uvećao roditeljski dodatak, ali su ljudi jako nezadovoljni jer zbog niza drugih propusta. Poruka je bila jasna, nećemo to nego veće plate, sistem, državu koja funkcioniše. To ne dopire do vrha vlasti, već se nastavlja sa pričom: platićemo, platićemo. Ne treba nikoga da plaćaju, treba da vode računa o deci koja su već tu i da vide kako mi da preživimo ove sistemske rupe u koje tonemo – kaže Mihnjak.\nNedopustivo je, ističe ona, pričati o natalitetu dok trudnice po više meseci ne dobijaju plate, dok se njihovoj deci obećava rad u fabrikama, a tu se radi za minimalac koji nije dovoljan da se preživi. Veći deo Srbije je na rubu siromaštva i porodice koje imaju jedno dete, kada prođu kroz sve što im je za odgoj potrebno, dobro razmisle da li će ići na drugo dete. Ako se i odluče, to je iz ljubavi a ne zato što će neko da im plati 5.000 evra koje neće pokriti osnovno što je potrebno, kaže Mihnjak.\n– Posebna je priča to što živimo prestrašeni, u jednom beznađu u kom nas sa jedne strane zatrpavaju slikama o kriminalu, a sa druge nagovaraju da rađamo. Nije ovo ni vreme ni mesto gde će bebe poželeti da dođu na svet. Mi hoćemo državu iz koje ljudi neće da odlaze, i to oni koji su presudni za podizanje nataliteta. Već sada jako mnogo mesta u Srbiji nema ginekologa, tamo redovni pregledi nisu mogući a uslov rađanja je dobro reproduktivno zdravlje. Imali smo priču iz Mladenovca gde na 20.000 žena, oko 500 trudnica rade dva ginekologa. Da krenemo od toga ako hoćemo veći natalitet – naglašava Mihnjak.\nFinansijska podrška već postoji\n– Prema važećem zakonu, roditeljski dodatak se dodeljuje za prva četiri deteta u porodici i redosledom rođenja raste – prvo dete dobija 100.000 dinara, drugo 24 meseca po 10.000 dinara (dve hiljade evra), treće 10.000 evra a četvrto 15.000, u jednakim mesečnim ratama u narednih deset godina. Taj roditeljski dodatak takođe je prvobitno bio jednokratna mera, isplaćivalo se u celosti po rođenju deteta, ali je za mandata Mlađana Dinkića preinačeno u rate osim za prvo gde je iznos bio simboličan – kaže docent Petar Vasić.\nDecajasmina mihnjaknatalitetPetar VasićpomocporodicaporodiljePrirodni priraštajTatjana MacuratrudniceBeograd\n39 reagovanja na “Pet hiljada evra ubrzava odluku o prvom detetu”\n27. jula 2021. u 08.34\nKako Vučiću nije jasno da ljudi ne žele više dece zbog besperspektivnosti koju generiše njegov način vladanja i upravljanja zemljom. Ko će da zasniva ili širi porodicu u zemlji u kojoj partija na vlasti stalno huška narod jedne na druge.\n27. jula 2021. u 08.43\nSuper! Porodi se žena tamo gde već živi (nije luda da se u Srbiji porađa), pošalješ papire i broj računa, i eto para.\n27. jula 2021. u 09.04\nVeliki broj stanovnika u reproduktivnim godinama je napustio Srbiju zbog sistema u kome sta god radis neko te reketira ili ti navijac dodje za direktora u jp to se ne moze promeniti\nOk socijalni slucajevi ce pohitati za pare sa 15-16 god da radjaju decu Koliko ce ta deca imati uslove u zivotu mislim da ce biti problematicno\nMislim da je efikasnije da imamo cistu okolinu ekologiju vodu jer ogroman broj steriliteta je direktna posledica\nDrugo dovedite u red porodilista i kadar u njima pre 50 godina su bili daleko bolji uslovi nego sada Sada su 100god iza EU\nRazjasnite kradju beba


GODINA DANA OD STRAVIČNE NESREĆE Smrt trojice mašinovođa u Jablanici nije rasvetljena (VIDEO)\nLetnu noć u Jablanici pre godinu, 22. avgusta, prekinuo je strašan prasak sudara vozova na železničkoj stanici.\nNa licu mesta su poginuli Fehmin Turčinović i Jasmin Ćeranić, dok je Haris Karić nekoliko dana posle podlegao povredama.\nIz voza je u poslednji tren iskočio mašinovođa Božidar Jurenić.\nU to vreme na ovom delu pruge, naime, ugrađeni su auto-stop uređaji, čija je uloga da upozore mašinovođu da smanji brzinu voza, da voz zaustavi naglim kočenjem ako mašinovođa ne postupi po proceduri, odnosno iz bilo kojih razloga prolazi signal pod crvenim svetlom, prenosi Srpskainfo.\nSudar vozova u Jablanici - Mjesto nesreće snimljeno dronom (Avaz.ba, 23. 08. 2018.)\nDalje, ovi uređaji imaju zadatak da svojim delovanjem automatski uvedu brzo kočenje radi zaustavljanja voza kod signala na pruzi, odnosno određenog mesta opasnosti u stanicama, ako mašinovođa ne poduzme potrebne mere za smanjenje brzine, odnosno zaustavljanje voza.\nMeđutim, ni godinu posle Tužilaštvo HNK nije rasvetlilo slučaj. U međuvremenu, kolege poginulih mašinovođa su podigle spomenik u Rajlovcu.


Njeguš: Gol u Kruševcu nas približava cilju (VIDEO) - Radio Sto Plus\nNjeguš: Gol u Kruševcu nas približava cilju (VIDEO)\nTrener Novog Pazara Zoran Njeguš rekao je danas da će njegovi fudbaleri morati da postignu gol protiv Napretka, ako žele da se neporaženi vrate sa tog gostovanja u 23. kolu Super lige Srbije. „Radi se o ekipi koja je brža i agresivnija nego jesenas....\nTrener Novog Pazara Zoran Njeguš rekao je danas da će njegovi fudbaleri morati da postignu gol protiv Napretka, ako žele da se neporaženi vrate sa tog gostovanja u 23. kolu Super lige Srbije.\n„Radi se o ekipi koja je brža i agresivnija nego jesenas. Ako budemo znalački držali loptu na sredini, bez bezglavih juriša prema protivničkom golu, možemo da im se suprostavimo. Ako sa gostovanja želite da se vratite neporaženi, morate postići gol. To smo uspeli protiv OFK Beograda i osvojli smo tri boda, ali na ostalim gostovanjima nismo bili golgeterski raspoloženi“, rekao je Njeguš novinarima na Gradskom stadionu.\nOn u Kruševcu neće moći da računa na Ivana Obrovca, dok su Siniša Stevanović i Ersin Mehmedović povređeni.\n„Preokupiran sam izostancima, biće problema sa sastavom i klupom, ali verujem u one koji će istrčati na teren. Očekujem da će dati sve od sebe da ostanemo neporaženi. Napredak igra atraktivno i efikasno kući, čvrsti su i agresivni, mladi i poletni, pa im moramo parirati u trčanju“, ocenio je Njeguš.\nNovi Pazar je četvrti na superligaškoj tabeli sa 35 bodova, dok je Napredak na 10. mestu sa 10 bodova manje.\n„Nadam se da će stadion biti ispunjen i da će biti lepo vreme. Igra se pod reflektorima i sve to će nas motivisati, jer znamo da igramo pred velikim brojem gledalaca“, najavio je Njeguš.\nTrener Pazaraca je dodao da je igračima prijalo što je klub tokom nedelje izmirio deo finansijskih obaveza.\n„Voleo da se ne govori o tome, da je to normalno, nešto što vas sleduje, ali u Srbiji je teška situacija. Igrači moraju biti fleksibilni i razumni, ali sigurno da je prijalo to što su primili platu“, rekao je Njeguš.\nUtakmica na kruševačkom stadionu „Mladost“ igraće se sutra od 18.30, a prisustvovaće joj i oko 300 navijača Novog Pazara.


Dugovi su na početku zajedničkog opadanja\nEkonomija evrozone se potresa u temeljima, a svakako ne iznenađuje da je ključ problema rastući dug.\nDugovi, dugovi, dugovi su na početku zajedničkog prosperiteta, ale i pada. Faza finansijskog i ekonomskog opadanja se postepeno aktivira. U vreme kada je evrozoni potrebna globalna stabilnost da bi se zaustavijo unutrašnji razpad problematičnih zemalja kao što su Grčka, Irska, Portugalija, Španija i Italija, dolazi do globalnog finansijskog zemljotresa.\nKoracima rejting agencije Standard&Poor’s prema SAD danas ne mogu biti dugoročno sigurni ni u Francuskoj i Velikoj Britaniji, gde su dugovi usmereni na psihološki nivo od 100 odsto na HDP. Akcenat se stavlja na Francuze, koji danas zajedno sa Nemačkom garantuju skoro 50 odsto rizika kroz evroval (EFSF). U slučaju kolapsa Italije, ovaj nivo dostiže 75 odsto.\nUpravo degradiranje SAD-a će stvoriti još veći pritisak na rizične zemlje evrozone – Španiju, Italiju i Belgiju – i potrebe za ekstremnim garancijama iz evrovala. Već danas svi moramo da doprinesemo značajne količine sredstava, tako da možemo garantovati AAA rejting obveznica evrovala, koji treba da bude zalog za novi grčki dug. Održavanje AAA rejtinga nakon turbulencije u SAD će značiti da treba zalaziti dublje u džepove evropskih poreskih obveznika. Već sada je udeo garancija Slovačke na evrovalu negde oko 10 milijardi evra (kamata po povećanju evrovala na 779 milijardi evra) i pod pritiskom finansijskih turbulencija rasti. Ne sme se zaboraviti spasonosnih 780 miliona evra za novu finansijsku pomoć Grčkoj. Produbljivanje nepoverenja investitora prema sposobnosti vlada garantujući svoje dugove dobiće pitanje budućnosti evrozone na titulnu stranu i bulevara. Još uvek je važeća naša pretpostavka, da sa nesposobnošću Španije i Italije da upravljaju svojom dužničkom službom, evropska monetarna unija će pasti u zaborav. Vreme je da se sabere jedan i jedan za sve u evrozoni.\nOčekujemo da u takvoj napetoj situaciji, koju posmatramo na finansijskim tržištima u poslednjih nekoliko dana, samnjenje AAA rejtinga je “magični znak“. Kraj hegemonije SAD-a i dolara uloženog na bezvrednom novcu i ogromnim dugovima može da izazove kratkoročne turbulencije. Uz to, međutim, dolazi i do prilike izgradnje budućnosti na realnim aktivima i brisanje „utopijske religije“ zasnovanoj na dolaru i ekonomiji Sjedinjenih američkih država.


Počela akcija za povratak drveća na beogradske ulice - Dan u Beogradu\nNaslovna » BG svaštara » Ekologija » Počela akcija za povratak drveća na beogradske ulice\nNeko drugi 14. oktobar 2012. Ekologija Postavite komentar\nU Beogradu je skupovima ovog vikenda počela građanska „Akcija kontrole beogradskih drvoreda“ čiji je cilj da se nadoknade stabla koja su proteklih godina posečena zbog radova ili jer su se osušila.\nOrganizator, aktivista Filip Vukša, računa da je Beograd tako ostao bez 200 do 300 stabala.\nGrađani, dobrovoljci, okupili su se u petak popodne i u subotu pre podne u Pionirskom parku i podelili zaduženja – ko će koje ulice da kontroliše i dobili formulare prijave. Prijave u kojima će navesti mesta gde je drveća bilo, a sada ga nema, učesnici akcije će uputiti Komunalnoj inspekciji koja, po tom podnesku, mora da preduzeću „Zelenilo Beograd“ naloži da zasadi nedostajuća stabla.\nCiljevi akcije su i da se raspodeli teret birokratske procedure koju u nizu komunalnih i ekoloških oblasti vodi Vukša i da se pokaže koliko pojedinac može da utiče na svoje okruženje. „Akcija kontrole beogradskih drvoreda“ je i promocija portala „Šalternativa“ koji uskoro počinje rad, najavio je Vukša.\nAkciju su podržali Udruženje građana „Ulice za bicikliste“ i druga, a na učešće u akciji je pozvano više od 800 Beograđana. (Zelena Srbija)\nTagovibg svaštara dub ekologija pionirski park\nPrethodni Karikatura: Goran Divac\nSledeći Festival srpskog filma fantastike: Apokalipsa danas


Nikolić: Kragujevac pokrenuo inicijativu za otvaranje privremene COVID-19 bolnice | Ritam Grada - vesti Kragujevac\nGrad Кragujevac pokrenuo je pred nadležnim državnim organima inicijativu za otvaranje privremene bolnice, poput bolnica u Beogradu, Nišu ili Novom Sadu, rekao je u izjavi za Radio televiziju Vojvodine gradonačelnik Radomir Nikolić. Кapaciteti Кliničkog centra Кragujevac su ograničeni, s obzirom na to da toj zdravstvenoj ustanovi gravitira dva miliona stanovnika.\nNikolić je istakao da se otvaraju nova žarišta u Ćupriji i Novom Pazaru i da Kragujevac kao grad želi da pomognemo da se za zbrinjavanje pacijenata sa lakšom kliničkom slikom opreme novi kapaciteti. Za tu namenu ponuđene su hala Šumadija sajma i dve sportske hale Jezero i Gordana Goca Bogojević, a odluku o formiranju privrmene bolnice doneće nadležni državni organi.\n– Pokrenuli smo i inicijativu da se testiranje na korona virus obavlja i u Кragujevcu, nakon razgovora koje smo obavili sa Institutom za javno zdravlje, Domom zdravlja i Кliničkim centrom. Ima kapaciteta, potrebna je obuka, nešto uređaja i testova, čime bi rasteretili centralne laboratorije u Srbiji i brže dolazili do rezultata – otkrio je Nikolić.\nGradonačelnik je rekao da se nada da je, s obzirom na broj stanovnika u Кragujevcu, broj registrovanih kod kojih je potvrđen korona virus pravi odraz stanja.\n– Kragujevčani su disciplinovani i poštuju propisane mere. S druge strane, na vreme smo preduzeli sve najozbiljnije mere prevencije i dezinfekcije. Кako smo mi krenuli par dana ranije, tako je do svesti naših građana opasnost od korona virusa stigla pre nego u druge delove Srbije – smatra Nikolić.\nOn je dodao da komunalni sektor u Кragujevcu danas normalno funkcioniše.\n– Zaštitili smo Vodovod da bismo imali zadravu pijaću vodu svakog dana, JКP Šumadija koja čisti ulice i javne površine odmah je krenula i sa dezinfikcijom. Obezbedili smo sve što smo mogli, a zahvaljujući kompaniji Milanović tretman voda, dobili smo neograničene količine sredstva za dezinfekciju. Građani na deset lokacija mogu da uzmu sredstvo za dezinfekciju ne samo za zgrade, nego i za sopstvene potrebe – kaže Nikolić.\nOsim zahvalnosti kineskim prijateljima koji su u dva navrata poklonili najpre 50.000, a zatim 30.000 maski, Nikolić je posebnu zahvalnost uputio volonterima, privrednicima koji doniraju pakete hrane za najugroženije porodice, davaocima krvi, penzionerima na strpljenju i građanima što poštuju propisane mere.\nDragon Apr 8, 2020 at 12:05\nOčigledno da u Kragujevcu to za sada neće trebati…\nALI,stručni najgori gradonačelnik svih vremena ZNA!


Kina poziva SAD da odustanu od raskida ugovora s Iranom\nKina je pozvala Sjedinjene Američke Države da ostanu pri nuklearnom sporazumu sa Iranom, javlja AFP.\nDanas se očekuje da američki predsjednik Donald Tramp (Trump) objavi da taj sporazum više nije u američkom interesu.\n-Uvjereni smo da je sporazum izuzetno važan u osiguravanju sprječavanja širenja nuklearnog naoružanja, te za regionalni mir i stabilnost. Nadamo se da sve strane mogu očuvati i provesti dogovor – rekla je portparolka ministarstva vanjskih poslova Kine Hua Čunjing (Chunying).\nKineski šef diplomatije Jang Jueči (Yang Jiechi) je o ovom pitanju jučer telefonski razgovarao sa američkim državnim sekretarom Reksom Tilersonom (Rex Tillersonom), a uoči Trampove novembarske posjete Pekingu.\nSporazum sa Iranom prema kojem je obustavljen nuklearni program u zamjenu za ublažavanje sankcija su potpisale Velika Britanija, Kina, Francuska, Njemačka, Rusija i SAD, a razgovore je koordinirala EU.\nKina poziva na uzdržanost oko Sjeverne Koreje\nHipersonične rakete uskoro u arsenalu SAD-a, Rusije i Kine\nU ratu na Korejskom poluotoku ne bi bilo pobjednika\nKina SAD Iran\nU Galeriji ''Preporod" otvorena izložba: Marinka Radež predstavila kolekciju slika ''Rat i Mir'' 13.10.2017 13:35


Zbog tajkuna: Opština i Opštinsko vijeće nanijelo nepravdu porodici Omeragić - Živinice Čaršija\nZbog tajkuna: Opština i Opštinsko vijeće nanijelo nepravdu porodici Omeragić\nObjavljeno jul 27, 2016\nPorodici Omeragić iz Živinica doživila je veliku nepravdu od Općinskog vijeća i Općine Živinice. Naime zbog ranijih nepromišljenih odluka Općinskog vijeća da se tajkunima dodijeli gradnja objekata uz saobraćajnice, posljedice sada snosi porodica Omeragić.\nOni su naredakciju našeg portala poslali pismo koje u cjelosti prenosimo.\nRadi se o tome da posjedujem plac 1/1 koji se nalazi preko puta I Osnovne Škole u Živinicaa, tačnije, preko puta mesnice “Bajra”, na kojoj se nalazi porodična kuća stara oko 80 godina, za koju posjedujem validnu dokumentaciju kao i trgovinski objekat u kojem se nalazi trgovina mješovite robe koja takođe ima potrebnu dokumentaciju i koja radi neprekidno 19 godina. Tgovinski objekat ima izdato rješenje na dvije godine ali kao što sam navela radi već skoro 20 godina. Moj problem nastaje u aprilu 2016 godine, kada iz opštine od građevinskog inspektora dobijam rješenje da trgovinski objekat uklonim u roku od 15 dana. Uložila sam žalbu na to rješenje, međutim žalba je odbijena kao i sve naredne žalbe. Nakon toga pokrenuli smo tužbu protiv opštine, kantonalnom sudu i čekamo ročište.\nMeđutim, u zadnjem rješenju koje smo dobili od inspekcije za građevinske poslove opštine Živinice navodi se da će oni 29.07.2016 godine (petak) u 08:00 h izvršiti rušenje objekta, bez obzira što će tim činom 3 osobe koje su zaposlene u navedenoj trgovini ostati bez posla. Mislimo da se ovom problemu uz svo uvažavanje načelnika i njegovih službi provukao neki nedostatak, jer zadnjom izmjenom regulacionog plana ukinuto nam je pravo na gradnju na našem placu koji je 1/1. Nama je jasno da postojeća trgovina smeta budućoj raskrsnici, zato smo u žalbama tražili da nam se izda dozvola za gradnju drugog objekta na našoj parceli u koji bi se preselili odmah nakon izgradnje novog objekta, a postojeću trgovinu bi samovoljno uklonili. Mi smo dostojanstveni građani i suporostavit ćemo se svim legalnim načinima da stopiramo rušenje objekta, jer činjenica je da nam se čini VELIKA NEPRAVDA!


"Sreća je da danas imamo pogodne ličnosti u regionu" - Klix.ba\nBakir Izetbegović "Sreća je da danas imamo pogodne ličnosti u regionu"\n"Sreća je da danas imamo pogodne ličnosti u regionu"\n7.12.2010. u 08:48\nČlan Predsjedništva BiH Bakir Izetbegović smatra da postoji mogućnost za bolje odnose u regionu.\nOn je sinoć, nakon razgovora u Banjoj Luci s predsjednikom Srbije Borisom Tadićem, rekao da se sav njihov angažman svodi na bolju budućnost za sve narode.\n"Imamo jedno sazrijevanje među narodima, koji su zreli za bolje odnose", rekao je Izetbegović, ističuću da je "sreća što su danas pogodne ličnosti prisutne u regionu" i da će se ubrzano krenuti prema EU.\nSrbijanski predsjednik je još jednom napomenuo nepromenjivost politike svoje zemlje kada je u pitanju integritet svake zemlje članice UN-a.\n"To znači i za BiH. A ja od BiH očekujem da poštuje integritet Srbije. Govorili smo o prijateljskim odnosima, o tome da treba rješavati probleme među trima narodima koji postoje u BiH i na prostoru cijelog Balkana, jer ti narodi - Srbi, Hrvati i Bošnjaci, ne žive samo u BiH nego i u Srbiji i Hrvatskoj", rekao je Tadić u izjavi novinarima nakon sastanka.\nBilo je riječi i nekim otvorenim pitanjima koja treba rješavati i prije zvaničnih posjeta, a Izetbegović je ostavio mogućnost zvanične posjete Beogradu bh. predstavnika nakon formiranja Vijeća ministara BiH.\nSrbijanski predsjednik je još rekao da je zahvalan Bakiru Izetbegoviću na ovom, kako ga je okarakterizirao, prijateljskom razgovoru, i mišljenja je da se ovim otvara nova etapa u odnosima Srbije i BiH.\nIzetbegović i Tadić su večeras u Banjoj Luci prisustvovali dodjeli nagrada za "Ličnost godine", koju je dobio hrvatski predsjednik Ivo Josipović, a organizirale su je banjalučke "Nezavisne novine".\nPored predstavnika BiH i RS-a, te ambasadora akreditiranih u našoj zemlji, toj svečanosti je prisustvovao i predsjednik Crne Gore Filip Vujanović, koji će sutra razgovarati u Banjoj Luci sa zvaničnicima BiH i RS.


SITO - Sveobuhvatna IT analiza | SITO\nSITO – Sveobuhvatna IT analiza\nCategory Archives for SITO – Sveobuhvatna IT analiza\nU priloženom PDF fajlu se nalazi aktuealni izveštaj sa osnovnim podacima o: IT tržištu, IT sektoru, IT okruženje u Srbiji. Bez obzira da li ste investitor ili se bavite naukom, biznisom ili ste student, nadamo se da će vam ova studija biti od koristi. Na raspolaganju smo za više informacija – slobodno nas kontaktirajte. Ovo […]\nPredhodna četiri izdanja sito04,sito05, sito06 i sito07 uticala su na porast potrebe za tačnim i pouzdanim brojkama o srpskom informatičkom tržištu, pre svega kod rukovodilaca IT preduzeća. Mi smo taj uticaj osetili kroz porast interesovanja, poverenja i uvažavanja, što nam je, naravno, pored zahteva za svežim podacima, bio motiv da se i ove godine upustimo […]\nSITO-06 – Srpski IT osmatrač 2006\nUkupna vrednost srpskog IT tržišta je u 2006. godini dostigla 326 miliona €, čime je ostvaren rast od 20% u odnosu na prethodnu godinu. IT oprema još uvek dominira sa učešćem od 66% ukupnog tržišta. IT usluge su dostigle 21% ukupnog tržišta, dok paketni softver drži preostalih 13%. Porast direktnih stranih ulaganja, kao i proces […]\n15/03/2007\tin\tIzveštaji\t,\tSITO - Sveobuhvatna IT analiza\nCilj publikacije sito05 je da na jednostavan način prikaže stanje srpskog IT tržišta za 2005. godinu, kao i da poveća nivo detaljnosti i tačnosti u odnosu na sito04. Pored toga što smatramo da objavljivanje sito05 povoljno utiče na sazrevanje srpskog IT-a, veliko interesovanje koje je pobudila predhodna publikacija, kao i zahtevi za novim podacima – […]


Nezavisnost Kosova neprihvatljiva za Srbiju\nU razgovoru predsednika Srbije Borisa Tadića sa političkim predstavnicima kosovskih Srba zaključeno je da je nezavisnost Kosova i Metohije neprihvatljiva za državu Srbiju, navedeno je u kratkom saopštenju iz Tadićevog kabineta nakon tročasovnog sastanka. A Marko Jakšić, predsednik Zajednica opština severnog Kosova kaže za naš program da su kosovski Srbi izrazili želju da se u Beogradu postigne jedinstvena strategija o Kosovu.\n“Rekli smo što se tiče nas Srba sa Kosova i Metohije ako se Beograd složi za naš uopšte nije problem jer je sigurno da ćemo mi da koračamo onde gde Beograd kaže. Mislim da je sastanak bio dosta plodan i takođe je dogovoreno da ovakvi sastanci se nastave otprilike svakih mesec dana.”\nNikakvi drugi detalji sa tročasovnog sastanka presednika Srbije i političkih predstavnika Srba sa Kosova nisu saopšteni. A delegacija kosovskih Srba srela se večeras i sa premijerom Srbije Vojislavom Koštunicom na novogodišnjem i božićnom pijemu koji je Koštunica organizovao za biznismene iz zemlje i dijaspore u cilju prikupljanja novčanih sredstava za pomoć Srbima na Kosovu. To je prvi korak za okupljanje svih koji žele da pomognu rad nedavno osnovanog Fonda za Kosovo i Metohiju, jer budžetska sredstva kojima raspolaže Vlada kada je reč o Kosovu nisu dovoljna, s obzirom na teške prilike naših sunarodnika tamo, izjavio je za državnu televiziju premijer Vojislav Koštunica.\n“Ono što se očekuje od ovoga fonda jeste da prvo koliko-toliko, makar malo, olakša zaista nepodnošljiv, težak život naših sunarodnika širom Kosova i Metohije. I s druge strane, da omogući nešto što bi trebalo da se podrazumeva na početku 21. veka, da svaki čovek ima pravo da se slobodno kreće, da živi u svojoj kući, dakle mislimo na povratak prognanih sa Kosova i Metohije i siguran sam da će pored jedne političke poruke, solidarnosti, prisutnosti vlasti Srbije na Kosovu i Metohiji, i ova druga, veoma važna strana, ta materijalna pomoć i podrška biti itekako značajni.”\nI predsednik Srbije Boris Tadić izjavio je da je važno obezbediti i ekonomsku egzistenciju Srba na Kosovu.\n“Možemo da pomognemo mnogo, ali je vrlo važno da se na jako dobar način organizujemo.”\nPrijemu je prisustvovao najviši državni vrh, predstavnici diplomatskog kora, poslovnog, kulturnog i društvenog života Srbije i dijaspore, kao i patrijarh srpski Pavle.


Lice: Karadžić Radovan Archives - Detektor\nMeđunarodni mehanizam za krivične sudove (MMKS) će izricanjem presude Jovici Stanišiću i Franku Simatoviću završiti procesuiranje ratnih zločina počinjenih na području bivše Jugoslavije. Nakon više od 50 presuda za zločine i genocid u Bosni i Hercegovini, ovaj sud ostavlja jedinstvenu građu za historičare i istraživače, ali se istovremeno čini da uticaj tih presuda u zemljama regiona nikada nije bio slabiji.\nPredsjednik Mehanizma za međunarodne krivične sudove (MMKS) odbio je prigovor Radovana Karadžića, bivšeg predsjednika Republike Srpske, na upućivanje izdržavanja kazne u zatvoru u Velikoj Britaniji, potvrdio je ovo za Balkansku istraživačku mrežu Bosne i Hercegovine (BIRN BiH) advokat Peter Robinson.\nMehanizam za međunarodne krivične sudove (MMKS) odlučio je da će Radovan Karadžić, nekadašnji predsjednik Republike Srpske (RS) osuđen za genocid u Srebrenici i druge zločine u Bosni i Hercegovini, služiti doživotnu kaznu zatvora u Velikoj Britaniji.\nInzko dao tri mjeseca Narodnoj skupštini RS da povuče priznanja ratnim zločincima\nVisoki predstavnik u Bosni i Hercegovini Valentin Inzko je vlastima Republike Srpske dao rok od tri mjeseca da ponište priznanja koja su dali Radovanu Karadžiću i ostalim osobama osuđenim za ratne zločine.\nTabla sa imenom Radovana Karadžića koja se nalazila na ulazu jedne od zgrada studentskog doma u Studentskom centru Pale uklonjena je danas nakon što je na taj čin sugerisala njegova kćerka Sonja Karadžić-Jovičević, potvrđeno je za Balkansku istraživačku mrežu Bosne i Hercegovine (BIRN BiH).\nSonja Karadžić-Jovičević je u obraćanju medijima rekla kako se nada da će se uklanjanjem table na studentskom domu na Palama sa imenom njenog oca Radovana Karadžića, osuđenog na doživotnu kaznu zatvora za genocid u Srebrenici i druge zločine, “staviti tačka na zloupotrebe njegovog imena”.\nIstraživanje pokazuje veliki skok pretraga desničarskih pojmova “Serbia Strong” i “Remove Kebab” u BiH\nViše od četiri hiljade puta u Bosni i Hercegovini pretraživani su pojmovi koje koriste ekstremni desničari “Serbia Strong” i "Remove Kebab", tokom pet mjeseci 2020. godine, prema istraživanju kompanije Moonshot, što je prema mišljenju stručnjaka pokazatelj korištenja specifičnih međunarodnih ekstemističkih dijaloga u BiH.


Grad Zrenjanin - Gradonačelnik u poseti vaterpolo klubu: podrška grada novom rukovodstvu\nPočetna / Gradonačelnik u poseti vaterpolo klubu: podrška grada novom rukovodstvu /\nGradonačelnik Zrenjanina Čedomir Janjić, sa saradnicima, posetio je danas Gradski bazen i razgovarao s novim rukovodstvom Vaterpolo kluba “Proleter”. Tom prilikom darovao je klub novim kompletima bade-mantila i peškira, obišao klupske prostorije i upoznao se s planovima i željama predstavnika kluba, na čijem je čelu odnedavno Dragoljub Bjeloglav, poznati ovdašnji privrednik, vlasnik trgovinskog lanca “PerSu marketi”. Gradonačelnik je istakao podršku grada novom rukovodstvu i podržao njihove napore da u najtrofejnijem srpskom sportu ponovo bude zastupljena seniorska ekipa zrenjaninskog kluba.\nS gradonačelnikom su u poseti bili i pomoćnici Dragan Ćapin i Simo Salapura, koji se obratio predstavnicima medija i podsetio na dobru saradnju Grada Zrenjanina i nacionalnih sportskih saveza, među kojima je i Vaterpolo savez Srbije.\n“Zahvaljujući toj saradnji bili smo organizatori nekoliko utakmica državne reprezentacije, kao i finalnog turnira Kupa Srbije, krajem prošle godine. Naravno, rezultati takve saradnje treba da se prenesu i reflektuju i na lokalne klubove i sportske organizacije, u ovom slučaju na vaterpolo klub “Proleter”. Želja nam je da, u saradnji s Vaterpolo savezom Srbije, ovde vaterpolo podignemo na viši organizacioni nivo. Zahvaljujem se i novoj upravi, koja je stigla iz oblasti privrede i ima taj preduzetnički duh koji je neophodno uneti u sferu sporta, u vaterpolo klub, sa željom da, uz pomoć grada i dobre uslove koje imamo ovde, na bazenu, stignemo do najvišeg ranga takmičenja, a pre svega, da omasovimo vaterpolo sport u našem gradu”, poručio je pomoćnik gradonačelnika zadužen za oblast sporta, omladine i turizma Simo Salapura.\nPredsednik VK “Proleter” Dragoljub Bjeloglav naveo je da u klubu trenutno trenira oko 70 dečaka, te da je nova uprava, oformljena u novembru prošle godine, zacrtala ambiciozne planove.\n“Klub se nije takmičio u seniorskoj konkurenciji i planiramo da ove godine krenemo u takmičenje, prvo u Drugoj ligi, nadamo se u zimskoj sezoni da igramo i I-b ligu, a nakon toga želja nam je da uđemo i u I-a ligu. Plan je dosta ambiciozan, ali smo za njega dobili i podršku grada i nadam se da ćemo oformiti dobar stručni štab koji će moći da odgovori na ovaj izazov”, kazao je Bjeloglav i dodao da se on lično prihvatio funkcije sa željom da doprinese razvoju vaterpolo sporta u gradu i nada se da će mu dugogodišnje iskustvo u vezi sa menadžerskim poslovima pomoći u tome.\nJoš je rekao i da su veliki vaterpolo događaji održani u našem gradu doprineli popularizaciji tog sporta.\n“Nakon fajnal-fora Kupa Srbije već su se pojavila deca sa željom da se učlane u klub i taj broj ljudi koji sada treniraju raste iz meseca u mesec. Bez popularizacije i vidljivosti našeg rada ne možemo ni očekivati da se taj sport omasovi, a ako budemo imali dobru bazu mlađih generacija, imaćemo i kvalitetnu seniorsku ekipu”, zaključio je predsednik VK “Proleter” Dragoljub Bjeloglav.\nVaterpolo klub “Proleter” uputio je i poziv novim članovima, dečacima i devojčicama rođenim 2007. godine i mlađim, u školu vaterpola. Upis se vrši svakog radnog dana od 20.30 časova u prostorijama kluba na Gradskom bazenu, a informacije se mogu dobiti i na telefone 060-051-4250 (Bojan) i 064-231-7951 (Laslo).


Poseta studenata Regionalne škole tranzicione pravde mestima sećanja u Hrvatskoj i Bosni i Hercegovini - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Obrazovanje/Regionalna škola tranzicione pravde/Poseta studenata Regionalne škole tranzicione pravde mestima sećanja u Hrvatskoj i Bosni i Hercegovini\nPored poseta mestima stradanja i sećanja, studenti su se u Prijedoru i Sotinu sastali sa predstavnicima udruženja žrtava. Sudbin Musić iz Udruženja logoraša Prijedor 92 poveo je grupu studenata u obilazak objekata koji su tokom rata u Bosni i Hercegovini služili kao logori u kojima su bili zatočeni civili nesrpske nacionalnosti. Danas ovi objekti nisu obeleženi kao mesta stradanja, dok je u neposrednoj blizini nekadašnjeg logora Trnopolje podignut spomenik poginulim vojnicima Republike Srpske. U centru za mlade Kvart, mirovnoj nevladinoj organizaciji koja se bavi suočavanjem sa prošlošću kroz umetnost i izgradnju kulture sećanja, studenti su se susreli sa koordinatorom organizacije Goranom Zorićem, sa kojim su razgovarali o negiranju prošlosti i dominantnom nacionalističkom diskursu u Prijedoru i širom Bosne i Hercegovine.\nStudenti Regionalne škole su takođe posetili i Spomen dom i spomenik žrtvama na Ovčari kod Vukovara. U Sotinu, selu pored Vukovara u kojem je u jesen i zimu 1991. godine nestalo i ubijeno 64 stanovnika, studenti su se susreli sa predstavnicima porodica žrtava koje su sprovele privatnu istragu, po mnogo čemu jedinstvenu. Ovo neformalno udruženje, radeći potpuno samostalno i bez ikakve podrške institucija, prikupilo je dovoljno dokaza za podizanje optužnice protiv lica koja su učestvovala u ovom zločinu, a protiv kojih se sada vodi postupak u Tužilaštvu za ratne zločine Okružnog suda u Beogradu. Igor Matijašević i Dragica Urukalović su u razgovoru sa studentima neposredno prikazali sa kakvim se teškoćama i izazovima svakodnevno suočavaju u potrazi sa istinom o sudbini članova svojih porodica i drugih meštana Sotina.\nNegiranje i manipulaciju događajima iz prošlosti, kao i nepravdu sa kojom se žrtve u Prijedoru i Vukovaru suočavaju svakodnevno, prepoznala je i studentkinja Vesë Kelmendi sa Kosova: “Jedna od tema koja je na mene ostavila snažan utisak je istorija Jasenovca, koja je teška i koja se nažalost ne nalazi u našim udžbenicima istorije. Posete Prijedoru iVukovaru su mi sa druge strane pružile priliku da prepoznam nepravdu i shvatim da postoje porodice žrtava koje su i dalje izložene toj nepravdi.”


Benevento odnio pobjedu u Firenci i preskočio Fiorentinu na tabeli Serije A – Sport Centar Benevento odnio pobjedu u Firenci i preskočio Fiorentinu na tabeli Serije A – Sport Centar\nU sedmom kolu italijanske Serije A, fudbaleri Beneventa savladali su Fiorentinu u Firenci rezultatom 0:1.\nSvoj drugi debi na klupi “ljubičastih” Cesare Prandelli neće pamtiti po dobrom pošto je doživio poraz od povratnika u elitu.\nPoslije ne naročito zanimljivog prvog poluvremena, na startu drugog uslijedio je šok kada je Riccardo Improta preciznim udarcem sa ivice kaznenog prostora savladao nemoćnog Dragovskog u 52. minutu.\nI pored činjenice da je ekipa Pipa Inzaghija bila konkretnija, i Fiorentina je imala svoje prilike, reprezentativac Srbije Dušan Vlahović propustio je dve veoma dobre prilike nakon primljenog gola, dok je na drugoj strani opasan bio Lapadula u završnim minutima meča.\nBenevento je ovom pobjedom preskočio upravo Fiorentinu i našao se na 13. mjestu Serije A sa devet osvojenih bodova, dok je tim iz Firence 12. sa jednim poenom manje.\nVodio ekipu protiv Milana prije dva dana: Cesare Prandelli pozitivan na korona virus\nTresla se gora, rodio se miš: Reprezentativce Srbije čeka kazna, ali iznos će ih samo nasmijati


Najbolje petorke NBA lige: 31 klub, 153 imena | Mondo.Me Prod\nNajbolje petorke NBA lige 31 klub 153 imena\n27. May, 11:11\nNajbolje petorke NBA lige: 31 klub, 153 imena 0 Podijeli Podijeli na facebook Podijeli na twitter Podijeli na viber Pošalji na mail\nNajbolje petorke NBA lige: 31 klub, 153 imena\nAutor Mirjana Šegan 22.05.2020. / 14:11\nNBA liga je najelitnije košarkaško takmičenje koje je iznjedrilo neke od najboljih igrača svih vremena.\nESPN je u vrijeme kada je košarka na pauzi zbog pandemije korona virusa, pokušao da sastavi listu najboljih petorki koje su nastupale za svaki tim u NBA ligi.\nObuhvaćeno je 16 timova Zapadne konferencije i 15 ekipa sa Istoka, a među njima našlo se mjesta i za jednog Srbina.\nRiječ je o Predragu Stojakoviću, koji je zaslužio mesto u idealnoj petorci Sakramento Kingsa. Popularni Peja nosio je dres "kraljeva" od 1998. do 2006. godine i ostavio je dubok trag u tom timu, o čemu dovoljno govori podatak da je i dalje lider franšize po broju postignutih trojki.